Мышы тапатҡан өсөн – 80 мең һум » «Йәшлек» гәзите | Газета «Йәшлек»\nГазета "Йәшлек" » Яңылыҡтар таҫмаһы » Мышы тапатҡан өсөн – 80 мең һум\n02.04.2019 Мышы тапатҡан өсөн – 80 мең һум\nБашҡортостандың Тәбиғәттән файҙаланыу һәм экология буйынса министрлығы Юл хәрәкәте ҡағиҙәләренең «Дикие животные» 1.27 иҫкәртеүсе тамғаһы зонаһында мышы тапатҡан осраҡта тәбиғәткә килтерелгән зыянды ҡаплау өсөн 80 мең һум күләмендә штраф һалына тип белдерә. Быға тағын 500 һумлыҡ административ штраф та өҫтәлә. Мышы түшкәһен һалып алып китеү кәңәш ителмәй - әгәр ҙә хоҡуҡ һаҡлаусылар тотһа, законһыҙ һунар иткәнһегеҙ тип бәйләнеүҙәре бар. Бының өсөн 200 мең һумлыҡ штраф ҡаралған, йәки алты айғаса арест ихтимал.\nҒәҙәттә ҡыр йәнлектәрен май-июнь айҙарында кис эңер төшкәс һәм төндә тапаталар. Күбеһенсә тәгәрмәс аҫтына мышы һәм ҡоралайҙар барып эләгә. 2016 йылда ҡырағай кейек-маҙар арҡаһында 38 авария теркәлгән, 2017 йылда – 22, былтыр – 45. Әле йыл башынан 8 тапатыу осрағы билдәле. Был юҫыҡта Өфө, Дүртөйлө, Мәләүез, Ҡырмыҫҡалы, Благовещен, Кушнарен райондары хәүефле.\nЙәнлектәрҙе тапатҡандан һуң тәбиғәткә килтерелгән зыянды ҡаплау өсөн ярайһы ғына аҡса түләтәсәктәр. Ҡабан өсөн 30 мең һум, бүре һәм төлкөгә - 200 һум, бурһыҡҡа – 12 мең, айыуға – 60 мең, ҡуянға – 1 мең һум күләмендә штраф тура килә. Капот, ҡанат, алғы тәҙрәне йүнәтеү, алмаштырыу өсөн дә күп аҡса китәсәк. Шуға күрә лә мөмкинлек булғанда юлға көндөҙ сығырға тырышығыҙ, төндә йөрөмәгеҙ. Шәп ҡыумағыҙ, юлдың ике яғына күҙ һалып барығыҙ, шырлыҡ, ағас баҫҡан урындарҙы үткәндә яйлағыҙ.


Материалы за Февраль 2018 года » Страница 9 » "Йәшлек" гәзите\nГазета "Йәшлек" » Материалы за Февраль 2018 года » Страница 9\nӘҙәбиәт / Проза // 4-02-2018, 07:30\nҠышты ауыл халҡы ыҙаланып саҡ сыҡты. Йәй ҡоролоҡ булыу сәбәпле, аҙбар баштарында мал аҙығы бик наҡыҫ ине. Ферма һарыҡтарын баҫыраулап, ҙур соҡор ҡаҙып, шунда ташларға тура килде. Аслыҡтан интеккән ҡайһы берәүҙәр шул үлгән һарыҡты алып ҡайтып ашаны. Вәсимдәрҙең ғаиләһе лә ҡышты саҡ үткәрҙе. Ярай уларҙың Алиһә исемле һауын кәзәһе булды, аслыҡтан шул ҡотҡарҙы. Бесәне лә етте, күмәкләшеп өшәләктәй өйҙә ҡыш сыҡтылар. Алиһәнең ауыҙы бер буш тормай, һаҡалын һелкетә-һелкетә, көнө-төнө керт-керт килә. Вәсимдең әсәһе уны һауғанда тәүҙә иркәләп ярата, арҡаһынан, муйынынан һыйпай. Уныһы, шуны ғына көткәндәй, муйынын алға һона. Шунан һуң ғына Ғәзимә апай кәстрүлгә гөмбөрләтеп һауырға тотона. Вәсим һауылған һөттөң өҫтөнә ултырған күпереген яларға ярата. Ғәзимә апай йылы ғына көйө, һауап булһын тип, күрше Нәйлә әбейгә лә һөт алып инә. Уныһы саҡ ҡына йота ла, рәхмәтен әйтеп, балаларына эсергә бирә. Унда ла дүрт бала. Ҡыҙы Сәмиғә еңгәй фермала һарыҡ ҡарай. Ул да балаларына үлгән һарыҡ итен алып ҡайтып бешергән икән. Бригадир Әнүәр ҡарт килеп: «һин, шилма бисә, ипләп кенә тере һарыҡты йәшереп һуйып, көсөктәреңә ашатып ятаһыңмы, белермен мин башыңды ҡайҙа оҙатырға!» – тип бармаҡ янап, әрләп сығып киткән. Бахыр Сәмиғә еңгә илап килеп: «Ғәзимә апай, нишләргә икән? Хәҙер шул үлгән һарыҡтарҙы елкәмә һалып ҡуйһалар? Ул Әнүәр ҡарттан булмаҫ тимә, һаман да шул яғынан беҙгә теш ҡайрай бит», – тип Вәсимдең әсәһенә үҙе һөйләне. «Миңә бит дүрт баламды ҡарарға кәрәк...» – тип иңрәне....\nҒаилә йылының эмблемаһы билдәле булд\nЯңылыҡтар таҫмаһы // 3-02-2018, 09:41\nБашҡортостанда 2018 йыл Ғаилә йылы тип иғлан ителде. Бөгөн уның эмблемаһы ла билдәле булды.\nРеспубликала иғлан ителгән махсус конкурсҡа 78 ғариза ҡабул ителде, улар араһынан 29 йәшлек дизайнер Владислав Әхмәтовтың проекты еңеүсе тип табылды....\nАрыу ирҙән бисә китмәй ул\nМахсус бит / Тормош юлдары ҡатмарлы // 3-02-2018, 08:00\nйәки Ете йыл элек кейәүгә сыҡҡан апайымдың еҙнәй менән айырылышып йөрөүен ишетеп, шаҡ ҡаттым\nБисәләрҙең шашып ҡотороусан икәнен үҙемдән дә беләм, йәшереп тормайым. Ирҙәребеҙ әҙ генә йомшаҡлыҡ күрһәтһә, елкәләренә менеп атланырға ғына торабыҙ бит ул, тик хут биреүсе генә юҡ. Берәй көн шулай еңергә маташып, шау-шыу ҡуптарып алам, ирем икенсе көндә үҙенең яратҡан көләмәсен һөйләп ала. Имеш, әсәй кеше ҡыҙын кейәүгә оҙатҡанда өгөт-нәсихәт бирә икән: “Ирҙе баштан уҡ еңеп алырға кәрәк. Шуға күрә тиҙ арала кейәүҙең елкәһенә менеп ултыр ҙа, йүгәнләп ал!”. Бер нисә ай үткәс, ҡәйнәһе кейәү йортона ҡунаҡҡа килгән, ти. Аш-һыу бүлмәһендә сар-сор килгән тауыш сыҡҡан, бер аҙҙан дөбөр-шатыр итеп нимәлер ауып киткән. Залда ултырған ҡәйнә: “Нимә булды?” – тип өтәләнеп барып сыҡһа, кейәүе тыныс ҡына итеп: “Бына кәләш елкәгә менеп бара ине, аяғы тайып ҡолап төштө”, – тип яуап биргән, ти. Аҡыллыға – ишара тигәндәй, был көләмәс һөйләнгән һайын йылмайып ҡына ҡуям....\n«Хәҙер Һинең сират!"\nӘҙәбиәт / Юмор // 3-02-2018, 07:00\nХрущев мәлендә ваҡ ауылдарҙы бөтөрөп, эреләтеү барғаны барығыҙға ла мәғлүм. Бөрйән районының Аралбай ауылында, минең иҫемдә, хатта магазин да бар ине. Халыҡты ҙурыраҡ ауылдарға күсереп бөткәс, тик Йомағужа ҡарт ҡына урынынан ҡуҙғалманы. Ике әбейе менән бейә, ҡорт, башҡа мал аҫрап йәшәй бирҙе.\nБаш ҡалаға командировкаға барған район етәкселәре ҡайтышлай Йомағужа ҡарттың утарында туҡтап, ял итеп ҡайта ине. Яңғыҙ, тыныс ятҡан утар, бал да, май ҙа, ҡымыҙ ҙа етерлек. Ҡала күстәнәстәре лә бар.\nШулай бер көн райондың дүрт етәксеһе – хәрби комиссар, район советы етәксеһе, райком кешеләре һуң ғына бабайҙың өйөндә туҡталған. Ҡымыҙҙы ла, ҡаланан алып ҡайтып килгән шешәләрҙе лә ҡунаҡтар ҙа, хужа бабай менән әбейҙәре лә арыу ғына һуҡҡан. Бабайҙың әбейҙәре стенанан стенаға тиклем һалынған урындыҡтың бер башында үҙҙәренә, икенсе башында түрәләргә урын йәйгән икән. Йор район Советы түрәһе йоҡламайраҡ ятҡан. Шуға ла урындыҡтың икенсе башында ике әбейе уртаһында ятҡан Йомағужа ҡарттың ни ҡылғанын аңғарған.\nБашта бабай иң төптә ятҡан йәш әбейен ҡыуандырған. Унан әйләнеп, оло әбейен ҡыуандыра башлаған.\nМуллабаев бабай яғынан беренсе булып ятҡан военкомды төртөп: «Бабай сиратлап эшкәртеп килә. Киләһе сират һинеке, ыштаныңды һала башла», – тип уятҡан......\nӨфөлә Ирекмән йылы байрам концерты менән асыла\nЯңылыҡтар таҫмаһы // 2-02-2018, 15:50\nИртәгә, 3 февралдә, Өфөләге Спорт һарайы алдында Рәсәй Президенты Владимир Путиндың указы менән раҫланған Ирекмән йылын асыу тантанаһы була.\nСараны ойоштороуҙа Тимур Ғәҙелшин етәкселегендә ирекмәндәрҙең инициатива төркөмө сығыш яһаны. Байрамда «Карауанһарай», «Арғымаҡ», «Light Again» төркөмдәренең, төрлө музыка ҡоралдарында уйнаған Zainetdin, Екатерина Ямщикова, Фирүзә Париждың сығыш яһаясаҡ. Тамашасыларҙы ҡиммәтле приздар һәм бүләктәр уйнатыу көтә.\nБайрам сараһы Р. Зорге урамы, 41 адресы буйынса, спорт һарайы алдында көндөҙгө 12-лә башлана.\nСәйетҡолда ҡотороҡ ауырыуы табылған\nЯңылыҡтар таҫмаһы // 2-02-2018, 13:54\nКүгәрсен районының Сәйетҡол ауылында ҡотороҡ менән сирләгән бесәй хужаларын таларға маташҡан.\nВетеринария хеҙмәте тикшереүе һөҙөмтәһендә мыраубайҙа ҡурҡыныс сир булыуы асыҡланған. Әле ауылдағы бар йорт хайуандарына, мал-тыуарға иҫкәртеү вакцинацияһы үткәрелә....\nЯңылыҡтар таҫмаһы // 2-02-2018, 11:06\nБер-береһе өсөн яратылған сәхнә парҙары була: йырҙары хистәргә тулы, үҙҙәре лә бар күңелен биреп, ошо йыр эсендә “йәшәй”, ярата, һағына, ғазаплана. Шуға ла уларҙы тамашасы айырыуса ярата, яҡын күрә. Тик был йырсыларҙы һис кенә лә ғаилә парҙары менән бутарға ярамай....\nЯҫы табанлылыҡты профилактикалау\nНовости / Һаулыҡ һаҡлау // 2-02-2018, 08:30\n- Беренсе күнегеү\nМатериал: гимнастика таяғы йәки ҡулса (обруч).\nКүнекмә: үксә – иҙәндә, ә аяҡ бармаҡтары менән материалды тоторға. Таяҡ йәки ҡулса буйлап уңға-һулға йөрөргә.\n- Икенсе күнегеү\nМатериал: «Терпе» массаж тубы.\nКүнекмә: баҫҡан килеш ҡул менән билгә таянырға. Тупты табан менән аяҡ осонан алып үксәгә тиклем тәгәрәтергә. Тәүҙә – уң, һуңынан һул аяҡ менән.\n- Өсөнсө күнегеү\nМатериал: ағас таяҡтар.\nКүнекмә: баҫҡан килеш ҡул менән билгә таянырға. Таяҡтарҙы бер-береһенә ҡарай тәгәрәтеү.\n- Дүртенсе күнегеү\nМатериал: ҡулъяулыҡтар, ҡулса.\nКүнекмә: ҡул менән билгә таянырға. Сигнал буйынса аяҡ бармаҡтары менән яулыҡтарҙы эләктереп, ҡулса эсенә йыйырға. Күнекмәне яһаған һайын ваҡытҡа эшләгеҙ. Баланы ҡабаландырып, дәртләндерегеҙ.\n- Бишенсе күнегеү\nМатериал: фломастерҙар, ҡағыҙ.\nКүнекмә: баҫҡан килеш ҡул менән билгә таянырға. Фломастерҙы аяҡ бармаҡтары менән тотоп, ҡағыҙға төрлө геометрик фигура яһарға....\nДинеңде интернет аша нығыт\nНовости / Иман // 2-02-2018, 07:00\nйәки «Хәләл тауыҡ йомортҡалары» буламы?\nТелефон, интернет, телевизор – быларҙың барыһы ла заман талабы. Уларҙы файҙаға ла, зыянға ла файҙаланырға мөмкин. Иманлы кеше был замана ҡаҙаныштарын үҙенең дине, намыҫы, тормошо һәм әхирәте өсөн тик файҙалы йүнәлештә генә ҡулланасаҡ. Һәр эштең үҙ яйы, тәртибе булған кеүек, интернеттың да үҙ әҙәбе бар.\nКомпьютерың Раббының бер рәхмәтеме, әллә бөгөнгө көндөң зәхмәтеме? Уныһы үҙеңдән тора.\nҺеҙҙең иғтибарға башҡорт телендәге иң популяр «Әбйәлил» (http://nazir1965.com/) исемле дини сайттың авторы менән әңгәмә тәҡдим итәбеҙ. Нәзир САБИТОВ Әбйәлил районының Таштимер ауылында йәшәй. Сығышы менән ошо уҡ ауыл кешеһе, Таштимер мәсетенең имам-хатибы....\n"Етегән" конкурсында ҡатнашайыҡ!\nЯңылыҡтар таҫмаһы // 1-02-2018, 15:38\nБашҡортостанда Ғаилә йылында "Етегән" конкурсына старт бирелде. Бәйгелә һәр кем ҡатнаша ала, ул ете номинацияла уҙғарыла.\n— Һөйөү тураһында шиғырҙар һөйләү\n— Мөхәббәт хаҡында йырҙар башҡарыу\n— Иң яҡшы бейеү (дуэт)\n— Мөхәббәт тураһында иң яҡшы ҡыҫҡа метражлы фильм (5 минутлыҡ)\n— Башҡорт телендәге иң яҡшы флаерҙар һәм открыткалар\n— Һөйөү темаһына иң яҡшы фотоһүрәттәр\n— Башҡорт йырҙарына һәм көйҙәре аҫтында «Етегән-2018» байрамына иң яҡшы флешмоб.\nИжади эштәрҙе 20 февралгә тиклем ҡатнашыусының ғаризаһы менән ulya2017@yandex.ru электрон адресына ебәрергә кәрәк. Тулыраҡ мәғлүмәт — конкурстың рәсми төркөмөндә....


Өфөлә киҙеүҙән яңы вакцина уйлап табылды\nПрепарат кешелә аллергия реакцияһы тыуҙырмай.\nЭксперттар фекеренсә, яңы технология Рәсәй табиптарына өсөнсө быуын вакцинаһын сығарырға булышлыҡ итә. Ул 2016 йылдан һатыуға сығарылыр тип көтөлә. Бөгөн гриптан дауалау өсөн башлыса сит илдә сығарылған вакцина ҡулланыла. Көнбайыш санкциялары киңәйә барыуын иҫәпкә алғанда, Өфө микробиологтарының асышы урындағы фармацевтика баҙарын үҫтереү йәһәтенән генә түгел, ил именлеге һәм халыҡ сәләмәтлеген нығытыу өсөн дә ҙур әһәмиткә эйә.


25 августа Өфөнөң “Аҡбуҙат” ипподромында Башҡортостан Республикаһы умартасыларының конкурсы үтәсәк.\nБашҡаларға өлгө күрһәтеп\nЛенин исемендәге АХК районда иң беренсе булып мал аҙығы әҙерләүҙе тамамланы. Бөтәһе 910 тонна бесән, 4500 тонна сенаж, 510 тонна фураж әҙерләп һалынған. Шартлы һәр баш малға ҡарата 17 центнер (фуражды иҫәпкә алмағанда) тупланған, был төбәктә иң юғары күрһәткес.\nХужалыҡта малсылыҡ базаларын ваҡытында ремонтлау сараһын күрҙеләр. Бөгөндән кооператив малдарҙы ҡабул итеүгә әҙер.\nКолледждың абруйы ҙур\nӨфө яғыулыҡ-энергетика колледжының Баймаҡ филиалы Урал аръяғы райондары өсөн техник белгестәр әҙерләүгә ҙур өлөш индерә. Бөгөн уҡыу йортонда абитуриенттар ҡабул итеү дауам итә. Колледж нефтсе, газсы, энергетик һ.б. һөнәр эйәләре сығара, һәм бөгөн улар хеҙмәт баҙарында ҙур һорау менән файҙалана. Ошо уҡыу йортон тамамлаусыларҙың артабан Рәсәй, донъя кимәлендә танылған предприятиеларҙа эшкә урынлашыуы ла ҙур нәмә тураһында һөйләй. Уҡыу йортоноң педагог-белгесе Г.Х. Әминева әйтеүенсә, быйыл колледжға килеүселәр һаны күп.\nУраҙа байрамын ҡаршылап\nОшо кесаҙнала Таулыҡай ауылы мәсетендә өмә үтте. Ураҙа ғәйете алдынан иман йорто тағы ла матурайып, таҙарып, нурланып ҡалды. Был сарала ҡатнашҡан Ф.Кейекбаева, Н.Ғимранова, С.Салихова, М. Әсмәндиәрова, Д.Үҙәнбаева, З.Солтанова, З.Күсәрбаева, Х.Фәхретдинова, Й.Исламғолова, мәктәп уҡыусылары З.Моталлапова һәм Гөлфизә менән Наҙгөл Мөкминеваларға ҙур рәхмәттәребеҙҙе белдерәбеҙ. Аллаһы Тәғәлә сауабын насип итһен.\nА. Баййегетова, клуб мөдире.\nХалыҡты социаль хеҙмәтләндереү үҙәге иғлан иткән “Мәктәпкә йыйынырға ярҙам ит!” акцияһы дауам итә. Уның маҡсаты – аҙ тәьмин ителгән ғаиләләрҙә тәрбиәләнгән балаларға ярҙам итеү. Шуныһы һөйөнөслө, Яраттан шәхси эшҡыуар Әлфиә Ғәҙелшина ҡыҙҙар өсөн өр-яңы блузкалар һәм итәктәр тапшырған да инде. Шулай уҡ социаль хеҙмәткәрҙәр Фатима Әбүлғазина, Камила Ямғурова акцияла әүҙем ҡатнашып, үҙ бүләктәрен килтергән. 31 авгусҡа тиклем барған шәфҡәтлелек сараһына башҡалар ҙа әүҙем ҡушылыр, тип ышанабыҙ.\nҺеҙҙең өсөн уҡытыусылар\nРайон китапханаһында “Һеҙҙең өсөн уҡытыусылар!” тип аталған махсус күргәҙмә асылды. Унда мәғариф хеҙмәткәрҙәре өсөн төрлө әҙәбиәт, методик ҡулланмалар, электрон китаптар бар. Шулай уҡ уҡытыусылар класс сәғәте үткәреү өсөн тәҡдим ителгән сценарийҙар менән дә таныша ала.\nПособие юллау өсөн\nБашҡортостан Республикаһы Хөкүмәтенең 2012 йылдың 25 июлендәге 254-се ҡарары менән “Ғаиләлә бер юлы ике йәки унан күберәк бала тыуған осраҡта һәм уларҙың уртаса килеме Башҡортостан Республикаһында билдәләнгән йәшәү минимумының икеләтә күләменән артмаһа, балаларына өс йәш тулғансы ай һайын балалар пособиеһы тәғәйенләү тәртибе тураһында”ғы Положение раҫланды. Уға ярашлы, 2012 йылдың 1 ғинуарынан бирле бер юлы ике йәки өс балаһы тыуған ғаиләләргә яҡын арала урындағы хеҙмәт һәм халыҡты социаль яҡлау идаралығы бүлегенә (адресы: Баймаҡ ҡалаһы, Тыныслыҡ урамы, 1, 202-се бүлмә) мөрәжәғәт итеүҙәре һорала. Әйткәндәй, һәр балаға пособие күләме айына 500 һум тәшкил итә.\nБынан тыш, инвалид бала тәрбиәләү буйынса пособие тәғәйенләү һәм түләү тәртибенә лә үҙгәрештәр индерелде. 2012 йылдың 1 июленән инвалид бала тәрбиәләү буйынса пособие бер ҡайҙа ла эшләмәүсе, эшкә һәләтле йәштәге һәм фактик рәүештә баланы ҡараусыға һәр бала өсөн 500 һум күләмендә түләнәсәк. Әгәр бер нисә инвалид бала тәрбиәләйһегеҙ икән, шулай уҡ үрҙә күрһәтелгән адрес буйынса мөрәжәғәт итеүегеҙҙе һорайбыҙ.\nТ. Денисова, хеҙмәт һәм халыҡты социаль яҡлау идаралығы бүлеге начальнигы.\nАвтор: Һаҡмар | Ваҡыты: 11:32 Комментариев нет:\n2013 йыл – Тирә-яҡ мөхитте һаҡлау йылы\nКиләһе йыл Тирә-яҡ мөхитте һаҡлау йылы тип иғлан ителде. Был хаҡтағы Указға Рәсәй Президенты Владимир Путин ҡул ҡуйҙы.\nДокумент һәр кешенең уңайлы тирә-яҡ мөхиткә хоҡуғын тәьмин итеү маҡсатында ҡабул ителде. Указға ярашлы, ил Хөкүмәте төп экологик саралар планын әҙерләйәсәк. Уларҙы тормошҡа ашырыу субъекттарҙың башҡарма власть органдарына йөкмәтеләсәк.\nБилдәле булыуынса, ағымдағы йылдың 14 октябренә берҙәм тауыш биреү көнө билдәләнгән. Был көндә муниципаль район Советына, шулай уҡ Билал, Темәс, Мерәҫ ауыл биләмәләрендә өҫтәмә һайлауҙар ҙа үтәсәк – урындағы ауыл биләмәһе советтарына депутаттар һайланасаҡ.\nАуылға йәш белгестәр ҡайта\nАгросәнәғәт комплексы тармағы һуңғы тиҫтә йылдарҙа ҙур һынау кисерә. Ауырлыҡтарға ҡарамаҫтан, районда ауыл хужалығы йүнәлешен үҫтереү, ауыл хужалығы, крәҫтиән-фермер хужалыҡтарына дәүләт ярҙамы күрһәтеү буйынса ҙур эштәр башҡарыла.\nСүп-сарҙан ҡасан ҡотолорбоҙ?\nКүл буйында ял итеүселәрҙән ҡый ғына ҡала\nРайоныбыҙҙың йөҙөк ҡашы булған Талҡаҫ, Граф күлдәре, Ғәҙелша шарлауығы бөгөн ярҙам һорай. Тәбиғәт мөғжизәләренең тирә-яғын сүп-сар баҫҡан, шешәләргә күмелгән. Һүҙ юҡ, көндәрҙең ҡояшлы, ҡоро тороуы халыҡты йылға буйҙарына, күлдәргә ҡыуа. Ләкин беҙҙең тәбиғәткә булған мөнәсәбәтебеҙ ниндәй? Ял итеү ҡағиҙәләрен күҙәтәбеҙме? Ошо һорауҙарға яуап эҙләп, Башҡортостан Республикаһының Тәбиғәтте файҙаланыу һәм экология министрлығының Сибай төбәк комитетының әйҙәүсе белгесе-эксперты Ғ.Р. Сафиуллин менән рейдҡа сыҡтыҡ.\nКөнһылыу Шәрипова – сауҙа алиһәһе\n1986 йылдан кондитер булып эшләп, тәүге торттарын бешереп һөйөндөргән кешеләрҙең балаларын да хәҙер ошо тәмлекәстәр менән тәьмин иткән К.Ғ. Шәрипова һәр кем кемгә яҡшы таныш.\nФатима Иҫәндәүләтова-Мозафарова 1927 йылдың 24 мартында Матрай ауылында донъяға килә.\nТөнгө ҡаланан репортаж\nИлерткән дә, иҫерткән дә, юлдан да яҙҙырған мәл\nТөнгө тормош... Был һүҙҙәрҙе ишеткәс кемдер йылмайыр, икенселәр көлөмһөрәп кенә ҡуйыр, бәғзеләр: “Ҡояш байығас шашып йөрөүселәрҙең көнитмеше бит ул”, – тип ҡулын һелтәр. Шулай ҙа яныбыҙҙа ҡәрҙәштәребеҙҙең ниҙәр менән янып йәшәүе, ҡала урамдарының ҡараңғыла ни өсөн тынмауы, хатта ауыл урамдарында ла таңға тиклем эт өрҙөртөүселәрҙең нимә менән мәшғүл булыуы һәр кемгә ҡыҙыҡтыр. Шуға күрә төнгө Баймаҡ тураһындағы репортажға рәхим итегеҙ.\n▼ 21/08 (9)


«Ике Рөстәм» рәсәйлеләрҙе һабантуй менән ҡотланы // Сәйәсәт | новости башинформ.рф\n«Ике Рөстәм» рәсәйлеләрҙе һабантуй менән ҡотланы\n11:05, 4 июля 2011 Сәйәсәт\n«Ике Рөстәм» — Башҡортостан Президенты Рөстәм Хәмитов һәм Татарстан Президенты Рөстәм Миңнеханов – Свердловск өлкәһе губернаторы Александр Мишарин менән берлектә рәсәйлеләрҙе Федераль Һабантуй менән ҡотланы.\n— Беҙҙе ҡунаҡҡа саҡырҙылар, һәм беҙ – «ике Рөстәм» ихлас күңелдән килдек, — тине Рөстәм Хәмитов.\nБашҡортостан Президенты Свердловск өлкәһендә йәшәгән яҡташтарҙың барыһына ла ҡайнар сәләм алып килеүе һәм республика үҫеше перспективалары хаҡында һөйләне.\nРөстәм Миңнеханов һүҙҙәренсә, ул да һабантуйҙағы бар милләт вәкилдәрен берләштереү өсөн «ике Рөстәмдең» килеүенә шат. Уның билдәләүенсә, һабантуй бөгөн 55 Рәсәй төбәгендә һәм донъялағы 23 илдә байрам ителә.\n— Һабантуй – ул дуҫлыҡ байрамы, һәм ул лайыҡлы үтергә тейеш, — тине Рөстәм Миңнеханов.\nТатарстан Президенты Александр Мишаринды«Свердловск өлкәһенең абсолют батыры» тип атап, уға тере һарыҡ бүләк итте.\nАлександр Мишарин Федераль Һабантуйҙың Урал ерендә, 140-тан ашыу милләт вәкилдәре йәшәгән Свердловск өлкәһендә үтеүенә шат булыуын билдәләне. Быйылғы йыл бөтә Рәсәй төбәктәре өсөн имен һәм уңышлы булыр, тигән ышанысын белдерҙе ул һәм Федераль Һабантуйҙа ҡатнашыусыларҙы тәбрикләргә килгәндәре өсөн «ике Рөстәмгә» рәхмәт әйтте.\n— Беҙ берҙәм, һәм беҙ еңелмәҫ! – тип һыҙыҡ өҫтөнә алды губернатор.\nТеги: БР Президенты сәфәрҙәре, һабантуй


Водителһеҙ транспорт сараһы Нефтекама ихаталарының береһе буйлап әйләнеп йөрөгән\nҺуңынан асыҡланыуынса, автомобиль мөмкинлеге сикләнгән кешенеке булған, шуға ла унда автоматлы тиҙлекте алмаштырыу ҡабы торған.\nВидеояҙманан күренеүенсә, хужа техникаһына ултырырға маташа. Әммә ул машинан төшөп ҡала. Артабан еңел транспорт сараһы водителһеҙ бер нисә тапҡыр әйләнгәндән һуң ситтә торған автомобилдәргә бәрелә. Шулай ҙа үтеп барыусыларҙың береһе руль артына ултырыуға өлгәшә.\nАвтомобиль хужаһы ҡыйыу йөрәкле егеткә рәхмәт әйтергә ашыға. Ғәҙәти булмаған күренештә бер нисә иномарка зыян күрә. Ә бына страховка ваҡыты тамамланғанға күрә, хужаға зыянды үҙ кеҫәһенән ҡапларға тура киләсәк.


Алғы быяланың ҡара булғаны өсөн 500 һум түләргә тура киләсәк // Йәмғиәт | новости башинформ.рф\nАлғы быяланың ҡара булғаны өсөн 500 һум түләргә тура киләсәк\n16:56, 23 сентября 2010 Йәмғиәт\nАлғы быялаһын ҡарайтырға яратыусыларға бөгөнгө көндән штраф һалына башлай: уларға кеҫәһен 500 һумға “бушатырға” тура киләсәк. Алғы быяланың яҡтылыҡ үткәреүсәнлеге 75 проценттан кәм булмаҫҡа тейеш.\nБөгөнгө көндән РФ Административ кодексының 12,5 статьяһына индерелгән үҙгәртеү көсөнә инә. Техник регламентҡа ярашлы, алғы ишектәрҙәге быялаларҙың яҡтылыҡ үткәреүсәнлеге — 70 проценттан, автомобилдең башҡа “тәҙрәләренеке” 60 проценттан кәм булмаҫҡа тейеш.\nБынан тыш, йылылыҡ йотоусы алғы быялалар аҡ, һары, ҡыҙыл, йәшел һәм күк төҫтәрҙе боҙоп күрһәтергә тейеш түгел. Был күрһәткестәрҙең барыһы ла техник тикшереү үткәндә махсус приборҙар ярҙамында билдәләнәсәк.\n— Автоинспекторҙар байтаҡ юл-транспорт фажиғәләренә ҡара быялалар арҡаһында күреү мөмкинлегенең насарайыуы сәбәпсе икәнен әллә ҡасандан бирле әйтеп килә, — тип индерелгән яңылыҡҡа аңлатма бирә БР буйынса Эске эштәр министрлығының ЮХХДИ идаралығы матбуғат хеҙмәте. — Күреү һәләте бигерәк тә тәүлектең ҡараңғы осоронда һәм насар һауа шарттарында боҙола. Шул уҡ мәлдә водителдәрҙең күбеһе был проблеманы күрергә теләмәй — беҙгә закон аша эш итергә тура килә.


Доллар төшә, һум ҡиммәтләнә\n2015 йыл аҙағында 70 һумға тиклем барып баҫҡан доллар бөгөн 55 һум 92 тингә тиклем баһаһын юғалтты. Евро үҙ позицияһын һаҡлай.\nАналитиктар фекеренсә, беҙҙең илдең аҡсаһы түбәнәйгән доллар фонында үҙҡиммәтен нығыта. Америка валютаһы иһә 2014 йылдағы минимум кимәленә төштө. Шул уҡ ваҡытта нефткә хаҡтарҙың өс йыллыҡтағы рекорд күрһәткесенә барып етеүе күҙәтелә. Врент маркалы ҡара алтындың фьючерс хаҡы бер баррелгә 71 һумдан артҡан. Эксперттар билдәлеүенсә, күрһәткес 1,5 процентҡа күтәрелгән тип әйтергә мөмкин.\n29 ғинуарҙа Рәсәйгә ҡарата өҫтәмә санкциялар индерелә. Эксперттар фекеренсә, ул һумдың үҙҡиммәте төшөүенә килтереүе мөмкин. Әле иһә доллар түбәнәйеүе күп тармаҡтар өсөн отошло. Мәҫәлән, туристик фирмаларҙа сит илдәргә юллама алыусылар артҡан. Күпселек әле үк йәйге ялды хәстәрләй. Бер яҡтан алдан алыу былай ҙа 20-30 процент ташлама бирһә, икенсенән әле долларҙың төшөүе хаҡтарҙың бер аҙ кәмеүенә килтергән.\nОльга Снегирева, туристик фирманың бүлек мөдире: «Йыл яңы ғына башланды, йәйгә тиклем оҙаҡ һымаҡ. Әммә ваҡыт күҙ асып йомғансы үтә лә китә. Сит илгә даими ял итергә йөрөүселәр долларға хаҡты ла күҙәтеп бара, уның төшөүен тиҙ генә үҙ мәнфәғәтендә файҙаланып ҡала, икенсенән ташламалар ҡаралған. Беҙ киләсәктә лә Рәсәй аҡсаһы үҙҡиммәтен юғалтмаҫ тип ышанабыҙ».


Был донúяла нè´ºр бар? » Яйыҡ гәзите | Газета Яик\nЯйыҡ гәзите » Сәйәсәт, иҡтисад » Был донúяла нè´ºр бар?\nМатәм тиерлектер - 25 йыл элек, 1991 йылдың 17 мартында референдум үткәйне. 77,8 процент совет граждандары яңыртылған Советтар Союзын һаҡлап ҡалырға теләк белдерҙе.\nСоциологтар башта халыҡтың ҡәнәғәтлек-ҡәнәғәтһеҙлек тойғоһона төп йоғонто яһаған түбәндәге факторҙарҙы билдәләне: эске милли продукт кимәле, килем, ярлылыҡ, эшһеҙлек, енәйәтселек, һаулыҡ һаҡлау системаһы кимәле. Тик былай ғына, ниңә 2013 йыл Рәсәй эшселәре ҡырғыҙ коллегаларынан 20, үзбәк һәм тажик эшселәренән 10 тапҡыр күберәк эш хаҡы алып та, үҙҙәрен байтаҡҡа бәхетһеҙерәк итеп хис итеүҙәрен аңлатып булманы. Шуға ла немец ғалимы Ян Делхей хәл иткес факторҙы иҫәпкә алырға тәҡдим итте, ул да булһа - социаль ғәҙеллек. Бик дөрөҫ: элек беҙҙә халыҡ сағыштырғыһыҙ дәрәжәлә ярлыраҡ йәшәп тә, урамда йылмайып йөрөүселәр күберәк ине, үҙ-үҙенә ҡул һалыусылар бөтөнләй булманы тиерлек! Фәҡәт социаль ғәҙеллек саҡ ҡына арта башлағас, Рәсәй бер йыл эсендә 64-се урындан 56-сыға күтәрелдек.\nДөйөм алғанда, Берләштерелгән Милләттәр Ойошмаһы заказы буйынса үткәрелгән тикшереүҙәр күрһәтеүенсә, былтыр иң бәхетле илдәр түбәндәгесә теҙелгән; Дания, Швейцария, Исландия, Норвегия, Финляндия, Канада, Голландия, Яңы Зеландия, Австралия, Швеция. Үзбәкстан Рәсәйҙән алдараҡ. Ә бына беҙҙән дә артта Польша, Көньяҡ Корея, Төркиә, Ҡытай кеүек ярайһы үҫешкән илдәр. Иң бәхетһеҙ ил – Бурунди (157-се урын), Сирия менән Афғанстанда ла хәлдәр шәптән түгел.\nТула өлкәһенең Плеханово ҡасабаһында «газ болаһы» ҡубып алды. Ошо ултыраҡта төпләнгән сиғандар йорттарына башбаштаҡлы рәүештә газ үткәрмәксе була. Үҙәк торба тирәләй маташа торғастары, уныһы сафтан сыға, урындағы 2 меңләп кеше яғыулыҡһыҙ ҡала. Сиғандар таш-таяҡ менән бәргесләп, ремонт үткәрергә лә ирек бирмәй ҡаңғырҙылар. Урындағы властарға афарин тиергә булалыр – 500-ләп полицей, шул иҫәптән ОМОН менән СОБР отрядтары килтерәләр, йәһәт янъялсыларҙы аңдарына ултырталар.\nБөйөк рус шағиры Сергей Есениндың һуңғы балаһы Александр Есенин 92 йәшендә Америкала вафат булды. Күренекле математик. Александр Сергеевич ғүмер буйы диссидентлыҡ, Советтар Союзына ҡаршы көрәш менән шөғөлләнгән булһа ла, ғәйепләргә тел әйләнмәй. Сөнки позицияһының асылы бөгөнгө көндә лә актуаль: закондар һәйбәтлелеген һәйбәт, бар ғиллә - дәүләттең үҙе лә закондарҙы үтәүенә ирешеү, һәр граждан закон биргән хоҡуҡтар һағында үҙе торорға тейеш.\nАйыуҙар ҡышын аҙыҡ эҙләп интекмәй, ҡырыҫ миҙгелде йоҡлап үткәрәләр. Кешене лә шулай йәшәтеп булмаймы? Европа йыһан агентлығы был мәсьәләне ентекләп тикшерә - оҙайлы сәйәхәттәр башҡарылһа, космонавтарҙы йоҡлатыу мөмкинлеге ҡыҙыҡһындыра. Әле лә яһалма мәрткә индереү технологиялары бар, тик бына йоҡо бер аҙнанан ашһа, психикала, мейе эшмәкәрлегендә кире үҙгәрештәр башлана, ти. Әйткәндәй, был проблема менән шөғөлләнгән Владислав Вязовский «...мейе- тәбиғәттең оло мөғжизәһе. Байтаҡ кешеләр уға эйә булып та, ниңәлер бөтөнләй тиерлек файҙаланмайҙар», - тип үкенес белдерә.\nҮҙәк матбуғатты һәм интернетты файҙаланып Илфат ЯНБАЕВ әҙерләне.\nТөркиә мәкерле рәүештә Рәсәй самолетын бәреп төшөрҙө. Украинаның Милли именлек советы етәксеһе Александар Турчинов «Күршенең тауығы үлһә лә ҡыуаныс»... Тотош уҡырға\nКилешеү үтәлеше тикшерелде\n31 март социаль-хеҙмәт мөнәсәбәттәрен көйләү буйынса территориаль өс яҡлы комиссияның ултырышы үтте. Урындағы профсоюз, эш биреүселәр берекмәһе һәм... Тотош уҡырға\n* Сәбәбен аныҡ ҡына белеүсе юҡ, әммә донъя баҙарында нефть хаҡы аҫҡа ҡарап тәгәрәй. Беҙҙең өсөн яҡшы түгел инде. РФ Финанстар министрлығы эргәһендәге... Тотош уҡырға


«Үҙ шәжәрәһен белгән кеше тормошҡа, тарихҡа етдиерәк ҡарай башлай»\n19 Октябрь 2010, 15:31\nДуҫым оҙаҡ ҡына бер ҡыҙ менән осрашып йөрөнө. Улар бер-береһенә шул тиклем ғашиҡ, мәңге бергә булыр кеүек ине. Әммә... Яҡын ғына туған булып сыҡтылар. Нисек улар оҙаҡ ваҡыт быны белмәй йөрөгән һуң, тиерһегеҙ. Сөнки туғанлыҡ ептәре хаҡында егет менән ҡыҙҙың ата-әсәһе лә белмәгән. Аптыратырлыҡ күренеш булһа ла, тормошобоҙҙа ҡайһы берәүҙәр хатта ике туғандарын да белмәй, бер тапҡыр күргәндәре лә юҡ бит. Ә кешене донъяла тап шул туғанлыҡ хистәре генә тотоп тора түгелме? Мөхәббәт, үкенескә күрә, һүрелергә лә мөмкин, дуҫтар ҙа алмашынып тора, ә туғандар һәр саҡ туған, ҡәрҙәш, ҡандаш булып ҡала. Йән тартмаһа ла, ҡан тарта, тигән мәҡәл дә тап шунан килеп сыҡҡандыр. Әлбиттә, уларҙың һәр ҡайһыһына таянырлыҡ та түгелдер. Әммә яҡын кешеләрең барлығын тойоу, уларҙың йылы һүҙҙәрен ишетеү генә лә кешене бәхетле итә ала.\nҺеҙҙең менән таныштырасаҡ геройым Буранбай Ишемғоловтың да шәжәрәләр менән ҡыҙыҡһынып китеүе шул ата-әсәһенең сит яҡтарҙа – алыҫ Себер тарафтарында йәшәгәндә туғандарын, тыуған ерен һағынып һөйләүҙәренән килеп сыҡҡандыр. Егеттең ата-әсәһе – Баймаҡ районынан Сирғәле ағай менән Рәхилә апай малайға ике йәш булғанда Төмән өлкәһендәге Сорғот ҡалаһына күсеп киткән. Ситтә йәшәһәләр ҙә, туған телдән, туған моңдан айырылмаған улар. Балаларын да, үҫкәс, Өфөгә уҡырға алып ҡайтҡандар. Буранбайҙың документтарын Өфө дәүләт сәнғәт институтына (хәҙер академия) тапшыралар. Унда рәссам Дамир Ишемғоловты күреп, Сирғәле ағай улына: «Дамир ағайың беҙгә туған булырға тейеш», – тип әйтеп ҡуя. Уҡырға ла бер юлы ике Ишемғолов инә – Буранбай һәм Дамир Ишемғоловтың улы Айҙар. Аҙағыраҡ, танышып киткәс, аралаша башлағас, улар, ысынлап та, туғандар булып сыға. Бер-береһенә ҡунаҡҡа йөрөй башлайҙар, уртаҡ туғандарҙы барлайҙар. Ошонан һуң Буранбай ныҡлап шәжәрә менән ҡыҙыҡһына башлай, Үҙәк архивҡа йөрөй. Атаһынан ниндәй ауылдан икәнен һорашып, эҙләнеүҙәргә тотона. Әммә тәүҙә үҙҙәрен Баймаҡ районынан тип уйлаған егеткә ҡыйынғараҡ тура килә. Архивта оҙаҡ ҡына ултыра. Сөнки, баҡтиһәң, тамырҙары Ейәнсура яҡтарына барып тоташа икән.\nБуранбай Сиражетдин олатаһының хәтирәләрен дә яҙҙырып ала. Быныһы бигерәк тә әһәмиәтле. Беҙ ишетеп кенә белгән нәмәләрҙең шаһиты булған кешенән боронғоларҙың тарихын ишетеү, тормоштары тураһында белеү күпкә ҡыҙыҡлыраҡ, ҡоро документ ҡына был тиклем бай, тормошсан мәғлүмәт бирә алмай бит.\nБуранбай фамилияларының да тарихын өйрәнә. 1749 йылда тыуған Ишемғол ҡарттан башланып китә икән ул. «1816 йылда уҙғарылған перепись ваҡытында Ишемғол олатайым ошоларҙы үҙе әйтеп яҙҙырған булып сыға. Шул ваҡиғаны күҙ алдына килтереп, күргәндәй, тойғандай булдым. Ғөмүмән, архив менән эш итеүе күп нәмәне аңларға ярҙам итте. Үҙ тамырҙарын өйрәнгән кеше тормошҡа яуаплыраҡ ҡарай башлай. Әгәр атай-олатайҙарыңды, туған-тыумасаңды беләһең икән, яуаплылыҡ тойғоһо бермә-бер арта. Сөнки һин үҙең өсөн генә түгел, ә туғандарың өсөн дә яуаплы, тарих алдында әллә нисәмә быуының йөҙөнә ҡыҙыллыҡ килтермәҫлек итеп йәшәргә тейешһең», – тип бүлешә Буранбай эҙләнеү ваҡытындағы тәьҫораттары менән.\nЕгет һигеҙ быуынына тиклем барып етә. Аҙаҡ шәжәрәһен матур итеп, биҙәп төҙөй ҙә, туғандарына тарата. Шәжәрәне бер таныш ағай күреп ҡала ла: «Миңә лә шулай итеп эшләп бир әле, – тип һорай. – Юғиһә шәжәрәм бар, әммә ул туҙанға батып ята». Буранбай матур итеп уның да шәжәрәһен төҙөп бирә, быялалы рамка аҫтына ҡуя. Унда яңы быуын үҙ исемдәрен яҙһын өсөн урын да ҡалдыра. «Шәжәрәгә шулай уҡ кемдең ниндәй мәғлүмәттәре бар, шуны ла яҙырға була. Үҙ шәжәрәңде белеү ҙур ғорурлыҡ бит ул, ниндәйҙер берләштереү көсөнә лә эйә. Кеше үҙенең ата-бабаларының лайыҡлы улы булырға тырыша, тормошҡа, тарихҡа етдиерәк ҡарай башлай», – Буранбайҙың был эшкә юҡтан ғына тотонмауы күренеп тора. Бүтәндәргә шәжәрә төҙөү уның өсөн аҡса сығанағы түгел, ә бары тик яратҡан шөғөлө булып тора. Һәр кем үҙ шәжәрәһен белергә тейеш, тигән фекерҙә ул. Шәжәрә эшләтергә теләп мөрәжәғәт итеүселәрҙең һәр береһенә ҡабатланмаҫ матур, зауыҡлы итеп эшләргә тырыша. Уларҙы эшләгәндә, матур-матур башҡорт исемдәренә лә юлыға. Әгәр кешеләр үҙ шәжәрәләрен белһә, шул матур исемдәр ҡайтанан телебеҙгә ҡайтыр, тергеҙелер ине, тип уйлай Буранбай. Шәжәрә буйынса сайт та төҙөгән, унда үҙенең эштәренең өлгөләрен ҡуйған. Әлеге мәлдә фамилия китабын сығарыу хыялы менән йәшәй. Атаһының, олатаһының хәтирәләрен яңыртып, улар белгән тарихты яҙҙырып алып, шул китапҡа индерергә ниәтләй.\nМин дә, өләсәйем иҫән саҡта, үҙемдең шәжәрәмде төҙөгәйнем. ҡунаҡтар, туғандар килгәндә, уны ҡыҙыҡһынып, хатта ҡайһы саҡта аптырап та өйрәнде. Ысынлап та, әллә ҡайҙарҙа йәшәгән туғандарың тураһында шәжәрәгә ҡарап булһа ла белеүе һәйбәт түгелме ни? Нисәмә диңгеҙ аръяғында ла туғанлыҡ ептәре менән бәйләп тороусы ҡәрҙәшең бар, олатайың ауылдың иң абруйлы кешеһе булған, шәжәрә ағасында һинең исемеңдән китәсәк яңы япраҡтар төшөрөлгән икән – был беҙҙе саҡ ҡына бәхетлерәк тә, саҡ ҡына яуаплыраҡ та итмәйме?


Исеме мәңге тере\nБөйөк Ватан һуғышы башланыуының икенсе көнөнә "Ҡыҙыл Башҡортостан" гәзите хәбәр итә:\n"22 июндә, киске сәғәт һигеҙҙә, Өфөнөң "Ударник" клубы эргәһендәге майҙанда митинг уҙҙы. 10 меңдән ашыу кеше Башҡорт обкомының ВКП (б) секретары Георгий Дорофеевтың Германия фашистарының СССР - ға бандиттарса һөжүме тураһында белдереүен тыңланы.\nМитингыла бер тауыштан ҡабул ителгән резолюцияла "Беҙ - эшселәр, инженерҙар, техниктар... фашистар Германияһы тарафынан беҙгә көсләп тағылған һуғыштың беҙҙең өсөн, совет\nпатриоттары өсөн, Ватан һуғышы булыуы тураһында белдерәбеҙ. .." тип әйтелә.\nҺуғыштың тәүге көндәрендә үк Башҡортостандың меңдәрсә\nэшсәндәре үҙҙәрен фронтҡа ебәреүҙәрен үтенеп мөрәжәғәт итә. 1941 - 1942 йылдарҙа республика коммунистарының алтмыш проценты һәм комсомол ағзаларының илле алты проценты армияға алына. Тәүгеләрҙән булып фронтҡа партия етәкселәре китә. Өфөлә генә һуғыштың тәүге ете айында 162 ойошма секретарҙары хәрби кейем кейә. 1941 йылдың 8 февралендә\nДорофеев та иптәштәре, күршеләре менән хушлашып, фронтҡа юл\nГеоргий Григорьевич Дорофеев 1904 йылда Тамбов губернаһында ярлы крәҫтиән ғаиләһендә донъяға килә. Уға бер йәш булғанда атаһы вафат була. Әсә кеше береһенән - береһе бәләкәй биш бала менән тороп ҡала. Ун бер йәштән малай батраклыҡҡа ялланып тамағын туйҙыра. Әсәһе кер йыуып икмәк -\nтоҙлоҡ аҡса эшләй, апайҙары ялланып баҡсаларҙа тир түгә, өл кән ағаһы "батша һәм тыуған ил өсөн" ҡан ҡоя. Һәм алда бер н индәй ҙә яҡты киләсәк көтөүе һиҙелмәй.\nОктябрь революцияһынан һуң Дорофеев Лебедянск педагогия техникумына уҡырға инә. Егетте комсомолға алалар. Әммә әсәһенә, апайҙарына ярҙам кәрәк булыуы сәбәпле, Георгий Козлов ҡалаһындағы ит комбинатына слесарь ярҙамсыһы булып\nурынлаша. Был хәл 1923 йылда була.\nУтыҙынсы йылдар. Дорофеевтың автобиографияһынан алынған ю лдар: "1930 йылда мин ВЦСПС тарафынан Сталинград трактор заводы төҙөлөшөнә мобилизацияландым. Башта профсоюз эшендә ҡатнаштым, артабан заводтың иң ҙур цехтарының береһе булған ҡойоу цехына партия ячейкаһы секретары итеп күсерҙеләр. Заводҡа Серго Орджоникидзе килгән ваҡытта, уның күрһәтмәһе буйынса вагранка мастеры итеп тәғәйенләндем, бер үк ваҡытта цехтың партячейка секретары вазифаһын да башҡарҙым..."\n1932 йылдың майында Дорофеев Һарытау комбайн заводының па ртком секретары итеп һайлана. Уның тәбиғәтендә һәр ваҡыт тынғыһыҙлыҡ һыҙаты һаҡлана: кешегә күберәк файҙа килтереү өсөн күберәк белергә тырыша ул. Етәксе кеше тәрән белемле булырға тейеш, тип белдерә. Шулай ҙа иң ҙур заводтың партком\nсекретарының үҙен Ҡыҙыл профессураның иҡтисад институтына ебәреүҙәрен һорап мөрәжәғәт итеүе күптәр өсөн көтөлмәгән хәл\nбула. Имтихандарын тулыһынса биреп тә өлгөрмәй, Башҡортостанға йүнәлтмә ала. 1937 йылдың май айы иртәһендә у л үҙенә таныш булмаған Өфөгә килеп төшә. 1938 йылдың ғинуарында инде Өфө ҡалаһының партия комитеты секретары , артабан обкомдың сәнәғәт бүлеге мөдире, ә 1941 йылдың март\nайынан башлап - ВКП(б) өлкә комитеты секретары итеп һайлана .\nӘммә тиҙҙән һуғыш башлана. Атышсылар дивизияһы комиссары Георгий Григорьевич Дорофеев 1943 йылдың 13 апрелендә һәләк була. Уның ҡайһы фронтта һуғышҡанын ҡыҙы Галинаға яҙған һуңғы хаты һәм конверт эсендәге һүрәттән күҙалларға мөмкин. "Был һүрәтте һаҡла, - тип яҙа ул. - Ул ми нең турала ғына түгел, ә иң мөһиме - бөйөк яҙыусы Л. Н. Толстой хаҡында иҫтәлек. Штаб командиры иптәш Непомнящий менән беҙ уның ҡәбере алдында төштөк..."\nХәҙер беҙҙең ҡалала Цех (элегерәк Георгиев) тыҡрығы юҡ. Георгий Григорьевич һәләк булғандан һуң, ҡала халҡының һорау ы һәм Өфө ҡала советының башҡарма комитеты ҡарары буйынса ул Дорофеев урамы тип үҙгәртелә. Урам Киров районында урынлашҡан. Транспорт туҡталышы - "Маякоский скверы".


Бишбүләктә “Яҡшығолов уҡыуҙары” үтте\n20 Март 2019, 18:54\nЙыл башында мең ырыуы вәкилдәре шағир, әүҙем йәмәғәт эшмәкәре Сафуан Яҡшығоловтың тормошон һәм уның ижадын ныҡлап өйрәнеү маҡсатында конкурс иғлан иткәйне. Шуға ярашлы, беҙҙең Бишбүләк 1-се урта мәктәбендә “Яҡшығолов уҡыуҙары” тигән шиғыр һөйләүселәр бәйгеһе булып үтте. Унда Айыт, Дим, Ҡаныҡай, Йылбулаҡтамаҡ, Бишбүләк, Уҫаҡ-Кисеү, Ҡыңғыр-Мәнәүез мәктәбе уҡыусылары ҡатнашты.\nӘле сара башланғансы уҡ, байрамса биҙәлгән залдың теге йәки был мөйәшөндә, малай һәм ҡыҙҙарҙың уҡытыусы апайҙары менән тулҡынланып, ятлаған шиғырҙарын ҡабатлай ине. Араларында башҡорт милли кейемендәге уҡыусылар ҙа күренә ине.\nЙыйылыусыларҙы дөйөм мәғариф үҫешенең секторы мөдире Урал Риза улы Ғатауллин сәләмләп үткәндән һуң, һүҙ 2-се класс уҡыусыларына бирелде, улар артынса, башҡа уҡыусылар ҙа бер-бер артлы сәхнә түренә күтәрелеп, ятлаған шиғырҙарын тантаналы рәүештә һөйләп төштө. Баһалама ағзалары, башҡорт теле һәм әҙәбиәте уҡытыусылары Маһира Мөфтәхова, Вельмира Ғатауллина, Раушания Тихонова, Сөмбөл Әсфәндиәрова һәр сығышты иғтибар менән тыңлап, интонация, башҡорт өндәренең дөрөҫ әйтелеше, сәхнә оҫталығы кеүек критерийҙар буйынса баһаланылар. Уҡыусыларҙың оҫталығын баһалаған жюри составында билдәле шағирә, Шәйехзада Бабич исемендәге республика йәштәр премияһы лауреаты Лариса Абдуллина һәм Бөтә донъя башҡорттары ҡоролтайы ағзаһы, яҡташыбыҙ Алфред Шәймәрҙәнов та бар ине.\nУҡытыусыларҙың бар көсөн, тырышлығын һалып әҙерләүе бушҡа китмәгән, балалар Сафуан Яҡшығоловтың тыуған ергә, тәбиғәткә һөйөү менән һуғарылған шиғырҙарын илһамланып, яратып һөйләне. Шағирҙың “Дим буйы”, “Ағымһыуға ҡарап”, “Һағынам”, “Таң ата” кеүек әҫәрҙәре айырыуса ҡат-ҡат яңғыраны. Конкурста ҡатнашҡандарҙың күбеһе Маҡтау ҡағыҙҙары алып ҡыуанды, шулай уҡ уларға китаптар ҙа бүләк ителде. Бынан тыш, жюри тарафынан төрлө номинациялар ҙа булдырылғайны. Мәҫәлән, артислыҡ һәләте буйынса берәү һәм “Өмөт” номинацияһы буйынса 5 уҡыусы билдәләнде.\nБалаларҙы мең ырыуының арҙаҡлы шәхесе Сафуан Яҡшығоловтың тормошо, ижады менән яҡындан таныштырыу, йәш быуынды илһөйәрлек рухында тәрбиәләү, уҡыусыларҙы ғилми хеҙмәткә йәлеп итеү - төп маҡсат булып торған сара бер тында үтеп тә китте.\n- Балалар шиғыр һөйләүгә етди әҙерләнгән, беренсе ҡоймаҡ төйөрлө була тиһәләр ҙә, беҙҙеке улай булманы. Һеҙҙең барығыҙҙың алдында ла бер бурыс – яҡшы уҡырға. Артабан да уңыштар, яңы үрҙәр яулауығыҙҙы теләп ҡалабыҙ, - тип уҡыусыларға үҙ теләктәрен еткерҙе шағирә Лариса Хашим ҡыҙы.\nБаһалама ағзалары тарафынан башланғыс класс уҡыусылары араһында, шиғри әҫәрҙе оҫта итеп бәйән итеүселәрҙе барлауға килгәндә, Сәфәрғәлиева Радмила баһалама ағзалары тарафынан бер тауыштан еңеүсе тип танылды, шулай уҡ Ҡаныҡай урта мәктәбе уҡыусыларынан, Батраев Байрас 2-се урын һәм Исламов Нияз 3-сө урын алды. 5-8 кластарҙан Ишмөхәмәтова Камилла 1-се, Ҡасимов Ильяс 2-се, Әхмәтшина Азалия 3-сө урынға сыҡты (Ҡаныҡай урта мәктәбе).\nҒилми-тикшенеү эше алып барған 11-се класс уҡыусыһы Йосопова Гөлсәсәктең (Дим урта мәктәбе) эше айырым билдәләнде\n“1871 йылда Миәкә районының Илсеғол ауылында тыуған Сафуан Яҡшығолов йәш сағынан уҡ заманының алдынғы шәхесе булып һанала. Ул Дәүләкән ауылындағы мәҙрәсәлә уҡығанда дин дәрестәре менән бергә донъяуи фәндәрҙе лә өйрәнә: тарих, география, урыҫ теле, көнсығыш әҙәбиәтен үҙләштерә. Яңы Яппарҙа үҙе асҡан мәктәптә уҡытыусы булып эшләй.\nУның ҡәләм осонан тамған шиғырҙарында башҡорт ерҙәрен талауға һәм колониялаштырыуға ҡаршы протест белдерә, ябай халыҡты белемгә әйҙәй”.\nМәғрифәтсе-шағирҙың тормош юлын һәм шәжәрәһен ентекле өйрәнгән Гөлсәсәк Йосопова апрель айында Дәүләкән ҡалаһында уҙасаҡ төбәк-ара “Яҡшығолов уҡыуҙары”нда ла үҙ эшен яҡлаясаҡ.\nШиғырҙы тасуири һөйләп, барыһын да һоҡландырған Ҡаныҡай урта мәктәбенең башланғыс класс уҡыусыһы Сәфәрғәлиева Радмила һәм Бишбүләк 1-се урта мәктәбенән Сәйетгәрәева Әлиә лә “Яҡшығолов уҡыуҙары”на һайлап алынды.


Бурыстың Ауазы 4 Хәҙерге һуғыш CD-асҡыс генератор - Теүәл Hack\nИюнь 17, 2019 | 11:04 ПМ\nҺеҙ бында: Өйҙә / CD-Асҡыс өсөн ПК-һәм Xbox-ПС / Кейген / Бурыстың Ауазы 4 Хәҙерге һуғыш CD-асҡыс генератор\nОбитель Яуыз 7 Асҡыс генератор би компакт-диск\nБурыстың Ауазы 4 Хәҙерге һуғыш CD-асҡыс генератор (Өсөн Xbox 360 – ПС3 – Майкрософт Windows Корпорацияһы – Макар)\nПро COD 4 Хәҙерге Һуғыш:\nIn the world of action games everyone knows about all series of Call Of Duty game and today we will share activation code generator of most demanding part of this game. Which is also have very high features and that’s name is COD 4 Хәҙерге Һуғыш. We have this free game for you in form of Бурыстың Ауазы 4 Хәҙерге һуғыш CD-асҡыс генератор .\nНисек һеҙ беләһеңме, был уйында беренсе һәм кешеләр өсөн арзан булып шутер 5 бындай система, PlayStation 3, Өсөн Xbox 360, П, Nintendo һәм Mac һәм ds. Ул тиерлек сығарылмаған. 11 Mac өсөн генә йыл элек, PS3 һәм Xbox 360 системаһының.\nБыл уйында команда булманы һәм һеҙҙең миссия үтәй ала. мультиплеер. Бар уйынсылары уйындарына һайлап алыу өсөн тәжрибә бурысын үтәгәндән һуң, мәрәй.\nПро COD 4 Һуғыш Генераторҙарын Хәҙерге Заман Сериялы Ачкычлары:\nБурыстың Ауазы 4 Хәҙерге Һуғыш топ уйындар хатта иң ҡиммәтле һатыу. Ләкин кешеләрҙең күбеһе был уйын теләйбеҙ, хатта сарыф итмәй 1 центры. Now all one can complete their wishes using our best Call Of Duty 4 Һуғыш Кодтар Генератор Хәҙерге Заман Әүҙемләшеүен .\nCD keygen Steam был асҡыс булдыра ала, һәм ул эш була уникаль 100% бөтә система өсөн, кеүек П, Макар, Өсөн Xbox 360 һәм PlayStation 3. Беҙ файҙаланыусы өсөн беҙгә түбәндәге аҙыҡ-түлек менән уртаҡлашты шатланыр беҙгә, беҙ уларға ышанабыҙ. Cod4 генератор код асҡыс мультиплеер.-иң яҡшы программалар өсөн бөтә уйынсыларға һәм был уникаль, улар теләүселәргә бушлай уйыны.\nБеренсе, тип, һеҙ, һеҙҙең аҡыл кәрәк, тигән ҡурҡыныс булмаған һеҙҙең беҙҙең сайтта, беҙҙең һис бер нәмә лә талап итә тикшеренеү программаларын һәм беҙ шул тиклем мөмкинлегебеҙ юҡ. Бөтә төр саралар, улар беҙгә бөтә хәҙерге һәм зарарлы программа файл антивирусный просканировать зачищать. You can play MW4 ауазы Duty шулай уҡ уйындары менән туп-тулы кеүек килеп функцияһын.\nҺеҙ беҙгә ҡасан үҙ реаль һеҙҙең өсөн ойошторолған уйын консолдәре асҡыс сериялы алмаштырыу бөтә алмай cd кейген. Был аҙыҡ-түлек ҡулланғандан һуң беҙҙең ғорур файҙаланыусы инженер программа менән тәьмин итеүсе команда булды, ошо маҡсатта уларҙы эшләү өсөн бөтә ауыр. As i said you have free hand to download this Бурыстың Ауазы 4 Хәҙерге Һуғыштарға Күпләп Keygen сарыф итмәй 1 центры. Шулай Дон’т тағы ла күберәк һәм был турала ауыҙ бил ваҡытта һеҙ эҙләгән. Мин вәғәҙә бирәм, - тип йылмайып генераторҙары ҡулланыла һуң кешеләр был еңеү һеҙҙең төп сездә бар.\nАсҡыс ҡулланыу лицензия генератор ауазы Duty MW4 :\nThere is no difficult to use this Бурыстың Ауазы 4 Хәҙерге һуғыш CD-асҡыс генератор . Һеҙ беҙҙең менән сайты һеҙ аласаһы был система ҡуйырға тейеш һәм ул уйын кейген. Һайлау системаһы хәҙер һеҙгә кәрәк, һеҙгә, ҡайҙа һеҙ телисез өсөн был Xbox уйын уйнап, 360, П, плейстейшен 3 йәки Mac. Һуңынан төймәгә басыгыз “Асҡыс Генерирующая” көтөү һәм эҙмә-эҙлекле төҙөү процесы тамамланды. Ҡасан һеҙ барлыҡ булған функцияларҙы ҡаҡлыҡҡан кодты әүҙемләшеүен экранға сыға. Копируйте һәм был эш үҙ бурысын кодты уйнай 4 Modern Warfare Crack full game for free of cost.\nАпрель 1, 2018 Өҫтәрәк exacthacks\nИюнь 6, 2018 Өҫтәрәк exacthacks\nАвгуст 12, 2018 Яуап\nstays on topic and states valid points. Рәхмәт.\nJulia н Google Картаһын Код Генератор Бүләк Уйын 2018


Телевидение яңы этапҡа күсте\nБыйыл Рәсәй тулыһынса һанлы телевидениеға күсәсәк, аналог форматындағы федераль телевизион каналдар 3 июндән һүндерелә башлай. 2019 йылдан барлыҡ федераль каналдар һанлы тапшырыу алымына күсә. Был башланғыс “2009- 2018 йылдарға Рәсәй Федерацияһында телерадиотапшырыуҙарҙы үҫтереү” федераль маҡсатлы программаһы нигеҙендә бойомға ашырыла.\nРеспубликала һанлы сигнал ҡабул иткән ауылдар бар, шулай ҙа был тораҡ пункттар телевизион сигнал ҡабул итмәгәндәр исемлегенә инә. Бындай ауылдарҙа йәшәгән кеше, әгәр ҙә ул льготалы граждандар категорияһына ҡараһа, алынған һанлы приставка өсөн компенсация йәиһә спутник ҡорамал комплекты алыу мөмкинлегенә эйә. Дәүләт ярҙамы алыу хоҡуғы бер хужалыҡҡа ғына бирелә. Иҫегеҙгә төшөрәбеҙ, аҙ тәьмин ителгәндәр исемлегенә минималь пенсия алған хаҡлы ялдағы граждандар һәм балаһына ай һайын балалар пособиеһы алған ғаиләләр индерелә. Был категория граждандарға антенна бушлай ҡуйыла.\nАлда әйтеп киткәнебеҙсә, ТВ комплекттарын ҡуйыу эштәре дауам итә. Ташлама ҡаралғандарға, әгәр ҙә быға тиклем ғариза яҙмаған булһалар, тиҙ арала быны эшләргә кәңәш ителә. Бының өсөн үҙе йәшәгән ауыл биләмәһе хакимиәте аша БР Матбуғат һәм киң мәғлүмәт саралары агентлығына мөрәжәғәт итеү ҙә етә. Минималь пенсия алған хаҡлы ялдағы граждандар Пенсия Фонды идаралығынан пенсияһына өҫтәмә федераль социаль түләүҙәр алыуы тураһында справка, ғариза биреүсенең һәм ғаилә ағзаларының йәшәү урыны буйынса теркәлеүен, шәхесен асыҡлаған документтар, ә балаһына ай һайын балалар пособиеһы алған ғаиләләр БР Халыҡты социаль яҡлау республика үҙәгенең Белорет филиалынан балаға айлыҡ түләүҙәр алыу тураһындағы справка, паспорт һәм шулай уҡ йәшәү урыны буйынса теркәлеүен асыҡлаған документ килтерергә бурыслы. Документтар менән 3 июнгә тиклем мөрәжәғәт итергә мөмкин.\nСпутник ҡоролма менән тәьмин итеү һәм ҡуйыу буйынса “СпутникТелеком” йәмғиәте шөғөлләнәсәк. Ә һанлы телевизион сигнал ҡабул иткән территорияла йәшәгән льготалы граждандарға, үҙаллы приставка алған осраҡта, ғаиләгә бер мең һум аҡсалата компенсация ҡаралған. Уны юллар өсөн Күп функциялы үҙәккә, приставка алғанын дәлилләгән документтар менән, 25 декабргә тиклем мөрәжәғәт итергә кәрәк. Һорауҙар килеп тыуған осраҡта йәшәү урыны буйынса Халыҡты социаль яҡлау һәм Күп функциялы үҙәктәргә барығыҙ. Мәғлүмәт буйынса телефондар: 8 (347) 3-06-23, 3-43-78.\nРеспублика халҡының һанлы телевидениеға күсеүе, иҫке, аналоглыһын тулыһынса бөтөрә һәм ул 3 июндә тамамланырға тейеш. Спутник, кабель, IPTV буйынса сигнал алыусы белореттарға борсолорға урын юҡ. Бүлмәгә йәки тышҡа ҡуйылған антеннаға сигнал ҡабул итеүселәрҙең телевизорҙарының өҫкө уң яҡ мөйөшөндә “А” хәрефе тора икән, йә һанлы сигнал тотоу режимына көйләнмәгән яңы телевизор менән файҙаланаһығыҙ, йә 2014 йылға тиклем сығарылған телевизорға антенна һәм һанлы приставка алаһығыҙ. Әммә бында ниндәйҙер кимәлдә өйҙәге техниканың торошо роль уйнай. 2014 йылдан һуң етештерелгән заманса телевизоры булған кешеләргә дециметр диапазонлы антеннаға эйә булыу етә. Уның шәхси, коллектив, тышҡа йәки бүлмәгә ҡуйыла торған төрҙәренең барыһы ла ярай. Приставка электроника магазиндарында һәм «Рәсәй почтаһы»нда һатыла. «Рәсәй почтаһы» кибетендә һатылғанының хаҡы 990 һум. Белорет почтамтында һанлы приставкалар һатыуҙа бар, әлеге көндә тиҫтәләгән кеше нәҡ ошо учреждениенан ҡорамал һатып алған да инде.\nБөтә шарттарҙы үтәп, телевизорығыҙҙы көйләһәгеҙ, 20 телеканал һәм, шуларға өҫтәп, беҙҙең Башҡортостан юлдаш телевидениеһын ҡарау мөмкинлегенә эйә буласаҡһығыҙ.\nӘ башҡорт телевидениеһы программаларын ҡарарға яратыусыларға шуны әйтергә кәрәк. Һанлы приставканы тоташтырғанда улар БСТ-һыҙ тороп ҡалмаясаҡ. Бының өсөн антеннаны тармаҡландырыуҙы хәстәрләргә кәрәк. Ул ваҡытта федераль каналдарҙы - приставка, ә БСТ-ны телеантенна аша ҡарай алаһығыҙ. Үрге Әүжән, Туҡан, Инйәр, Үҙән һәм уларға яҡын урынлашҡан тораҡ пункттарға антенналарына иғтибар итеү мотлаҡ. Әгәр ҙә телевизор метрлыҡ антеннанан эшләй икән, янына дециметрлыһын ҡуйырға кәрәк. Уларҙы барлыҡ тулҡындарҙы ла ҡабул итә алырлығына алыштырырға мөмкин.\nҒөмүмән, һанлы телевидениеға күсеү халыҡҡа артыҡ ҡатмарлы, мәшәҡәтле эш булмаҫ, һәр кем һорауҙарына ваҡытында тейешле яуап алыр, уларҙы бергәләп хәл итербеҙ тигән ышаныс бар.


Ҡыйғы районында яңы хакимиәт башлығы. Ул – ҡатын-ҡыҙ!\n21 Ғинуар 2020, 17:35\nРеспублика тарихында беренсе тапҡыр ҡатын-ҡыҙ муниципалитет башлығы вазифаһын биләне. Зөһрә Гордиенко Ҡыйғы районы хакимиәте етәксеһе итеп тәғәйенләнде. Урындағы совет депутаттарын уның кандидатураһы менән Башҡортостан башлығы Радий Хәбиров таныштырҙы.\n– Зөһрә Мәүлитбай ҡыҙы сығышы менән Учалынан, ғүмере буйына тиерлек социаль өлкәлә, һуңғы 8 йылда Учалы районы хакимиәте башлығының социаль мәсьәләләр буйынса урынбаҫары вазифаһында эшләгән, ул бик дәртле етәксе, уның кандидатураһын хуплауығыҙҙы һорайым, — тип билдәләне Радий Хәбиров.\nРеспублика башлығы 4 йыл Ҡыйғы районына етәкселек иткән Шамил Мөхәмәтдиновҡа рәхмәт белдергән һәм уға Салауат Юлаев орденын тапшырған.\nӘйткәндәй, ул Өфөгә Башҡортостан Дәүләт Йыйылышы аппаратына эшкә күсә.\nҠыйғы районы советы депутаттары Зөһрә Гордиенконың кандидатураһын бер тауыштан хуплай һәм уны район хакимиәте башлығы вазифаһын башҡарыусы итеп тәғәйенләй.


21 Июнь 2019, 11:25\n2019 йылдың 5 июнендә “2018 йылда Башҡортостан Республикаһы бюджеты үтәлеше тураһындағы” 107-з һанлы Башҡортостан Республикаһы Законын ҡабул итеү тураһында мәғлүмәт\nРеспубликаның 2018 йылғы йыйылма бюджеты 202,7 млрд һум (2017 йылғы кимәлгә 21%-ҡа күберәк) тәшкил иткән. Һалым һәм һалым булмаған керемдәр – 162,3 миллиард. 2017 йыл менән сағыштырғанда был күрһәткес 30,5 млрд һумға артҡан. Килем артыуы 17,8 млрд һум күләмендә бер тапҡыр башҡарылған түләүҙәр иҫәбенә һәм һалым базаһын арттырыу буйынса күрелгән саралар һөҙөмтәһендә мөмкин булған. Кире ҡайтарылмай торған керемдәр 40,4 млрд һум (2017 йылғы кимәлдән 5,2 млрд һумға йәки 13,2%-ҡа күберәк) тәшкил иткән. Федераль бюджеттан 40,1 млрд һум (2017 йылға ҡарата 5,2 млрд һумға йәки 14,8%-ҡа күберәк) финанстар кергән.\nБашҡортостан Республикаһының 2018 йылда йыйылма бюджет сығымдары 180 млрд һум күләмендә, йәғни 2017 йыл кимәленә ҡарата 24,1 млрд һум йәки 15,4%-ҡа күберәк финансланған.\nЙылдағыса сығымдарҙың тармаҡ структураһында социаль өлкә ҙур урын биләй. Бөтә сығымдарҙың 70,6%-ы йәки 127,1 млрд һумы тап ошо тармаҡҡа тура килә. Шул иҫәптән социаль сәйәсәткә – 46,5 млрд һум (25,9%), мәғарифҡа – 45,2 млрд һум (25,1%), һаулыҡ һағына – 19 млрд һум (10,5%), торлаҡ-коммуналь хужалыҡҡа – 6,8 млрд һум (3,8%), мәҙәниәт, кинематографияға – 5,6 млрд һум (3,1%), физик культура һәм спортҡа һәм киң мәғлүмәт сараларына – 3,7 млрд һум (2,1%), тирә-яҡ мөхитте һаҡлауға – 0,3 млрд һум (0,1%) йүнәлтелгән.\nИҡтисад секторына 29,4 млрд һум (16,3%), муниципаль берәмектәр бюджетына дөйөм характерҙағы бюджет-ара трансферт биреүгә 13,1 млрд һум (7,3%), милли оборонаға, хәүефһеҙлеккә һәм хоҡуҡ һағы эшмәкәрлегенә – 1 млрд һум (0,6%), башҡа сығымдарға 9,4 млрд һум (5,2%) тотонолған.\nСоциаль өлкә үҫешендәге төп бурыстар, иҡтисад тармаҡтарына ярҙам, инфраструктура проекттарын тормошҡа ашырыу бюджеттың программа өлөшөн үтәүҙә башҡарылды. Башҡортостан Республикаһының 29 дәүләт программаһы сиктәрендә бюджет сығымдарының 97,3%-ы йәки 175,2 млрд һумы финансланған.\nБашҡортостан Республикаһы Финанс министрлығының мәғлүмәт хеҙмәте.


Халыҡ-ара, Рәсәй конкурстары еңеүселәрен әҙерләгән уҡыу йорттары матди яҡтан дәртләндерелергә тейеш\nБыл турала бөгөн Республика башлығы һөнәри оҫталыҡ ярыштарында еңеү яулаған колледждарҙың педагогтары һәм студенттары менән осрашыуҙа белдерҙе. Унда һүҙ матди-техник базаны нығытыу, физик мөмкинлектәре сикләнгән йәш белгестәрҙе эшкә урынлаштырыу хаҡында ла барҙы. Еңеүселәргә бүләктәр ҙә тапшырылды.\n20 / 11 / 2017 174\nҮҙе иҫән, әммә паспорты буйынса мәрхүм\nӨфөлә йәшәүсе Рима Ғәлиеваны иҫән килеш мәрхүмдәр исемлегенә индергәндәр. Һәр хәлдә , интернеттағы сайтта шулай теркәлгән. Уға банкта кредит бирмәйҙәр, һәм тиҙҙән пенсия алыуҙа ла проблема килеп тыуыуы мөмкин. Ни өсөн тере кеше реестрҙа мәрхүм булараҡ теркәлгән?\n20 / 11 / 2017 207\nМәктәп автобусының ватылыуы уҡыусыларҙы белем алыуҙан мәхрүм иткән\nБеҙҙең редакцияға Благовещен районы Ошмянка ауылында йәшәүсе ата-әсәләр мөрәжәғәт итте. Улар күрше ауылға йөрөп уҡыған балаларының бер айҙан ашыу транспортһыҙ ултырыуына зарланған. Сараһыҙҙан, өлкәндәрҙең күбеһе үҙ техникаһында йәки такси яллап балаларын мәктәпкә йөрөтөүен-йөрөтә. Әммә барлыҡ ғаиләләрҙең дә бындай мөмкинлеге юҡ.\n20 / 11 / 2017 243\nСибай ҡала советы депутаттары муниципаль биләмәнең яңы башлығы өсөн тауыш бирҙе\nБыл вазифаға Рөстәм Афзаловтың кандидатураһы раҫланды. Быға тиклем ул Ҡариҙел районы хакимиәте башлығының иҡтисад, эшҡыуарлыҡ һәм финанс буйынса урынбаҫары булып эшләгән.\n20 / 11 / 2017 204\nБөгөндән Өфөнөң электр транспортында банк карталары менән иҫәпләшергә мөмкин\nБер йыл элек пассажирҙар уңайлығы өсөн трамвай һәм троллейбустарҙа «Виза» картаһы аша түләү индерелгәйне. Әлеге үҙгәрештәрҙән һуң электр транспорттарында «Мир», «Мастер Кард» карталары ҡулланыла башланы.\n20 / 11 / 2017 169\nҮкһеҙ етемдең яҡын туғандары бармы?\nРеспублика социаль приюты хеҙмәткәрҙәре йыш ҡына ошондай һорау алдында ҡала. Әлеге ваҡытта бында 130 бала реабилитация курстары үтә. 9 октябрҙә социаль приютҡа урынлаштырылған үҫмер яҙмышын хәбәрсебеҙ барланы.\n20 / 11 / 2017 254\nДОНЪЯ ЯҢЫЛЫҠТАРЫ - 20.11.2017\n24 ноябрҙә Санкт-Петербургта «Тайфун» бәләкәй ракета карабын һыуға төшөрөргә иҫәп тоталар. Рәсәй оборона министрлығынан хәбәр итеүҙәренсә, ҡаланың «Пелла» суднолар төҙөү предприятиеһында эшләнгән был төр караптар алыҫ диңгеҙ зонаһында үткән һынауҙарҙа үҙҙәрен тик ыңғай яҡтан күрһәткән.\n20 / 11 / 2017 187\nАуыл өҫтөндә аҙан\nМәләүез районы Муллағол ауылында «Нәсимә» мәсете сафҡа инде. Иман йорто Муллағолдарҙың ауылдашы, Свердловск өлкәһе губернаторы урынбаҫары Азат Сәлиховтың ярҙамы менән төҙөлдө. Мәсет асыу тантанаһы урындағы халыҡ өсөн оло байрамға әйләнде\n20 / 11 / 2017 163\nБашҡорт автономияһын иғлан итеүҙең 100 йыллығына - 100 шәхес проекты буйынса урындарҙа фекер алышыуҙар, ошо тарихи ваҡиғаларга арналған түңәрәк өҫтәлдәр старт алды\nБөгөн үҙҙәренең шәхестәре билдәләнгән төбәктәрҙә уларҙың исемен мәңгеләштереү буйынса эштәр ҙә башланган. Бөтә Донья Башҡорттары Ҡоролтайы башҡарма комитеты ҡатнашлығындагы йыйын Баймак районынын Темәс ауылында ла үтте. Тап бер быуат элек ноябрь айында Башҡортостан Хөкүмәте үҙенең сираттағы йыйылышын да ошо ауылдын волость идаралығы бинаһында үткәрә.\n20 / 11 / 2017 175\nТөрки шағирҙары әҫәрҙәре рус теленә тәржемә ителгән\nБашҡорт, татар, ҡырғыҙ, уйғыр, болғар һәм башҡа телдәрҙә яҙылған шиғырҙарҙы тәржемә итеү менән «Истоки» гәзите хәбәрселәре бер йылдан ашыу шөғөлләнә.\n20 / 11 / 2017 234\nИглин районы мәктәптәрендә юл-транспорт ваҡиғалары ҡорбандарын иҫкә алыу көнөнә арналған саралар үтте\nРайон биләмәһендә 10 ай эсендә генә туҡһандан ашыу авария теркәлгән. Уларҙа 19 кеше һәләк булған, 130-ҙы тән йәрәхәттәре алған.\n20 / 11 / 2017 156\nАҘНА ЯҢЫЛЫҠТАРЫ. Сапсындырып суйын саптарын\nӘйҙә киттек Салауат һәйкәленә! Унда нишләйбеҙ һуң? Салаваться будем, тип шаярта хәҙерге йәштәр. Ләкин был шаяртыу ҙа Салауат Юлаев һәйкәленең ни тиклем популяр урын булыуына ишара. Ысынлап та, батырыбыҙ һәйкәле янында барлыҡ тойғолар баш ала. Рух та, сәм дә, ғорурлыҡ, илһөйәрлек, шул уҡ мөхәббәт тә.\n19 / 11 / 2017 265\nАҘНА ЯҢЫЛЫҠТАРЫ. Дүшәмбе Чечен республикаһына Сүриәнән махсус авиарейс ҡайтты\nБорт Рәсәйҙә тыйылған ислам дәүләте менән һуғыш барған сит илдән ҡырҡтан ашыу ҡатын-ҡыҙ һәм балаларҙы алып ҡайтты. Улар барыһы ла беҙҙең ватандаштар. Беҙҙең ҡатын-ҡыҙҙар һәм сабыйҙар. Ҡасандыр радикаль дин тәьҫиренә бирелеп һуғышта һәләк булған яҡташтарыбыҙ ғаиләләре.\n19 / 11 / 2017 215\nАҘНА ЯҢЫЛЫҠТАРЫ. Башҡортостанда Салауат Юлаевҡа бәйле тағы бер халыҡ яратҡан урын барлыҡҡа киләсәк\nБатырыбыҙҙың тыуған төйәгендә уның ауылы тергеҙеләсәк. Йәшәү өсөн түгел, этнотуризмды үҫтереү маҡсатында. Проект авторҙары уны мөмкин тиклем боронғо оригиналға оҡшатып эшләргә уйлай. Килгән ҡунаҡтар башҡорттоң көнкүреше менән танышып ҡына ҡалмай, үткәндәргә сәйәхәт ҡыла ала.\n19 / 11 / 2017 167\nАҘНА ЯҢЫЛЫҠТАРЫ. Быйыл Истанбулда үткән бөтә донъя умартасылар йыйынында Башҡортостан үҙен планетаның баллы йөрәге булараҡ танытты\nДөрөҫ беҙҙең бал иң татлыһы, шифалыһы. Ләкин йөрәк булғас бит тотош организмды, йәғни донъяны бал менән тәьмин итергә тейеш. Әлегә, Башҡортостан һатыуға сығарырлыҡ ун мең тонна тирәһе татлы ризыҡ етештерә. Умартасыларға донъяуи баҙарға киңерәк сығыу өсөн бер-нисә кәртә ҡуйылған.\n19 / 11 / 2017 258\nАҘНА ЯҢЫЛЫҠТАРЫ. Киләһе йылдан уҡыу йортон тамамлап төпкөлдәргә эшкә ҡайтыусыларға дәүләт ярҙамы күрһәтеләсәк\nБыға тиклем эшкә ҡайтыусыларҙы дәртләндереү аҡсалары биреү - бирмәүҙе хужалыҡ йә предприятие үҙе хәл итә ине. Ә быныһы инде хөкүмәттең мотлаҡ финанс ярҙамы. Һөнәрселек училищеларын тамамлауыслар өс йөҙ мең һум алһа, юғары уҡыу йортон тамамлап ауылға эшкә ҡайтыусылар ярты миллион һум аҡса аласаҡ.\n19 / 11 / 2017 209\nАҘНА ЯҢЫЛЫҠТАРЫ. Тураһын әйткән...\nУттан ҡасып, һыуға төшкән. Йәмғиәттә яңы хеҙмәт-антиколлекторҙарҙың барлыҡҡа килеүен шулай аңлатырға мөмкиндер. Кредиты түләй алмай бурысы барлыҡҡа килгәндәрҙе гүргә индерә яҙып ыҙалатҡан коллекторҙарҙы закон менән ауыҙлыҡлағайнылар антиколлекторҙар барлыҡҡа килде. Йәнәһе лә улар халыҡ мәнфәғәтендә эшләй. Ә ысынында нисек һәм улар ниндәй эш алымдары ҡуллана? Һорауға яуапты Гүзәл Ситдиҡова эҙләне.\n19 / 11 / 2017 236\nАҙна яңылыҡтары. Дайджест\nБашҡортостан башлығы Указы менән Марат Шәрәфетдинов республиканың урман хужалығы министры итеп тәғәйенләнде. Марат Искәндәр улы Йәрмәкәй районында тыуған. Башҡорт дәүләт аграр университетын тамамлаған. Хеҙмәт юлын 1991 йылда кирбес заводында башлаған. Һуңғы ете йылда ул төбәктең урман хужалығы министры урынбаҫары булып эшләгән.\n19 / 11 / 2017 186\nФольклориада ҡунаҡтары башҡорт халҡының милли-мәҙәни ҡомартҡылары менән танышасаҡ\n2020-се йылда Өфөлә үтәсәк халыҡ-ара сарала ҡатнашыусыларға халҡыбыҙҙың боронғо милли кейем, биҙәү әйберҙәре күрһәтеләсәк.\n18 / 11 / 2017 196\nЙыл һайын ноябрҙең өсөнсө йәкшәмбеһендә Рәсәйҙә юл ҡорбандарын иҫкә алыу көнө билдәләнә\nБыл дата Берләшкән милләттәр ойошмаһының Генераль ассамблеяһы ҡарары менән 2005 йылдың октябрендә булдырыла.\n18 / 11 / 2017 161\nСтраницы: 1 2 3 4 5 ... 715 След.


Бала һәр саҡ ғәзиз... » «Йәшлек» гәзите | Газета "Йэшлек"\nГазета "Йәшлек" » Әҙәбиәт » Бала һәр саҡ ғәзиз...\n06.12.2017 Бала һәр саҡ ғәзиз...\nйәки Әсә ҡәҙерен беләбеҙме?\n...Инде буй етһәм дә, мин һиңә сабыймын,\nКүңелең наҙҙарын күҙеңдән таныйым...\n(“Әсәйемә”, Ғ. Ҡайырбәков).\nОшо арала үҙәк телеканалдарҙың береһендә 98 йәшлек ҡарсыҡтың, үҙ фатирын ҡалдырып, ҡарттар йортона күсеп сығыуы хаҡындағы тапшырыуҙы ҡараным. Йөҙгә етеп барған яңғыҙ әбейгә, әлбиттә, үҙ-үҙен хеҙмәтләндереү ауыр, шуға күрә лә хөкүмәт ҡарамағына күсергә ҡарар иткәндер, тип уйлағайным (һәр кемдең шулай уйлауы – тәбиғи). Ышанаһығыҙмы, мин хаталанғанмын! Әбейебеҙ был ҡарттар йортондағы үҙенең... 80 йәшлек ғәзиз улын ҡарау ниәте менән күскән икән!\nӘсә күңеле... Әсә йөрәге... Әсә мөхәббәте... Әсә бәхете... Әсә күҙ йәше... Әсә ҡайғыһы... Күңелдәргә һәр саҡ ятышлы, яғымлы, ә һағышлы, хатта тетрәндергес булып яңғыраған бына шундай һүҙбәйләнештәрҙе йыш ҡына ишетәбеҙ төрлө нескә хискә бай булған шағир халҡынан, моңло йырсыларыбыҙҙан. Әсәләр... Һәммәбеҙгә ел-ямғыр тейҙермәй ҡәҙерләп үҫтереп, ситкә оҙатып ҡалғанда, күҙ йәштәрен йәшерергә тырышып, һағышлы ҡарашын алыҫтарға төбәп, оҙаҡ ҡына ҡарап тороп ҡала улар. Ә беҙ – балалар: “Оҙаҡламай ҡайтырмын, әсәй”, – тип вәғәҙәләр биреүебеҙгә ҡарамаҫтан, бер сығып китһәк, ҙур-ҙур ҡалаларҙа “йотолоп”, унда саманан артыҡ оҙаҡ йөрөңкөрәп ташлайбыҙ шул. Шағир Әнғәм Атнабай әйтмешләй,\n...Күҙ йәштәрен хатта тамыҙып,\n“Ҡайтам”, тип йырҙар яҙабыҙ,\nГонорарын алып һалабыҙ ҙа,\nҠалабыҙҙа тороп ҡалабыҙ...\nКүптәребеҙ инде оло кешеләр рәтендәбеҙ, әммә әсә кеше өсөн барыбыҙ ҙа ғүмер буйы ҡәҙерле һәм яҡын. Ниндәй генә айырылмаҫ дуҫтар булыуына ҡарамаҫтан, йәиһә ҡасандыр бер-береһен өҙөлөп һөйөүсе парҙар булһынмы, ваҡыт үтеү менән башҡа кешеләрҙең аралары һыуыныуы, хатта бер-береһен онотоуы ла тәбиғи. Ә әсәнең үҙ балаһына ҡарата мөхәббәте һәр саҡ пак, керһеҙ көйө генә һаҡланыуы менән айырыла, хатта ғәзиздәренең бәғзе берҙәре ниндәйҙер насар юлға баҫҡан булһа ла... Туғыҙ ай йөрәге аҫтында йөрөткән, унан төн йоҡоларын йоҡламай, йәндәй күреп наҙлап үҫтергән улы йә ҡыҙы әсә өсөн һәр саҡ “бәпәй, ҡолонсаҡ” булып ҡала. Оҙаҡ ваҡыт хәбәр алмай торған сағында ла уның барлыҡ ҡайғыһы фәҡәт балаһында ғына. “Балаҡайым иҫән генә булһын инде, ҡайҙарҙа ғына йөрөһә лә”, – тип әсә кеше һәр саҡ Аллаһы Тәғәләгә ялбарыусан. “Әсә күңеле – балала, бала күңеле – далала” тигән әйтем дә бар халыҡта. Ысынлап та, туғандар, ғәзиз әсәләребеҙҙең күңелен, уларҙың уй-кисерештәрен һәр кемебеҙ тейешле кимәлдә аңлайбыҙмы? Ҡәҙерлеләребеҙгә үҙебеҙ һәр саҡ тейешенсә мөғәмәләлә була алабыҙмы? Бына шул хаҡта уйланмаған кеше юҡтыр. Ә бәлки, барҙыр ҙа...\nТыуған яғымдан алыҫ ерҙәрҙә тиҫтәләгән йылдар ғүмер итеп, һәр саҡ атай-әсәйемде, туғандарымды күрергә зар-интизар булып йәшәгәнгәмелер, ошо яҡын кешеләргә ҡарата булырға тейешле мөнәсәбәт хаҡында йыш ҡына уйланам. Берәй матбуғат сараһында ошоға ҡағылышлы мәҡәлә күреп ҡалһам, шунда уҡ иғтибар итәм. Элегерәк ике йыллыҡ әрме хеҙмәтенән өйөнә лә ҡайтып тормай, комсомол путевкаһы буйынса ҡайҙалыр ҡырға эшкә китеп, бер нисә йылдан һуң ғына ата-әсәһен күрергә ҡайтҡан бер танышыма аптырағайным. Үҙем оҙайлы хеҙмәт иткән дәүерҙә лә күп кенә хәрбиҙең сираттағы ялын Ҡара диңгеҙ буйына йәки башҡа ял йорттарына барып уҙғарырға тырышыуына ғәжәпләнә инем. Хәрби табип булараҡ, ана шул санаторий-маҙарҙарға офицер өсөн бушлай бирелә торған путевкаларҙы яҙып биреп ултырған осорҙарым да булды. “Атай-әсәйҙәрегеҙ иҫәнме?” – тип һорай инем ҡайһы саҡ бәғзеләренән. “Иҫәндәр әле...” “Ә ни эшләп тыуған илегеҙгә ҡайтып, уларҙы күреп килмәйһегеҙ?” “Үткән йыл ғына ҡайтып килдем...” Ә бындай яуаптың мине һис хушһындырмағаны хәтеремдә. Сөнки үҙем йылына бер генә мәртәбә бирелә торған ялымды тулыһынса тыуған өйөмдән ситтә үткәреүҙе күҙ алдына ла килтерә алмай инем. Өҫтәүенә, ул саҡта алыҫтағы атай-әсәйең менән ҡапыл да һөйләшеп алырға телефон тигән нәмә лә наҡыҫыраҡ булды, айырыуса ауыл ерҙәрендә. Хәҙер һәр балала булған кеҫә телефоны тигән нәмә хаҡында хыялланманыҡ та. Ә бер яҡташымдың (ҡатыны украин милләтенән) әллә нисә йыл буйы ата-әсәһе янына ҡайтмай йөрөгәненә күңелем һыҙланды. Улдары сит милләт ҡыҙына өйләнгәнгә ризаһыҙлығын белдергән ата-әсәһенә “ҡылтайып”, йылдар буйы ата йортона ҡайтмаусы бындай кешенең ҡылығы һис кенә лә маҡтарлыҡ түгел, әлбиттә. Ә бит ата-әсә һәр саҡ аңлаусан. Ғәзиздәренә ҡайтып, яғымлы итеп һөйләшеп, уларҙан ғәфү үтенеп булһа ла, яҡындарының ризалығын алыу кәрәк ине, тип уйлағайным шул саҡта.\nАта-әсәгә яҡшы мөнәсәбәт хаҡында изге Ҡөрьән Кәримдә беҙҙе Аллаһы Тәғәлә ныҡ иҫкәртә. Раббыбыҙ бойороғона ярашлы, бәйғәмбәребеҙ ғәләйһис-сәләм дә күп хәҙисендә яҡындарыңа хөрмәт күрһәтеүҙе талап иткән. Әҙәм балаһының иң оло һөйөүе Аллаһы Тәғәләгә, унан килә Уның илсеһе – бәйғәмбәргә булһа, өсөнсө урында ата-әсә тора. Ә инде ата-әсәне айырым алғанда, иң тәүҙә кеше әсәһен хөрмәт итергә тейеш. Бәйғәмбәр: “Ир кешенең ожмахы – әсәһенең аяҡ аҫтында”, – тигән. Йәғни Аллаһы Тәғәләнең ризалығына ирешеү өсөн беҙ әсә кешене һәр саҡ ихтирам итергә бурыслыбыҙ. Бәйғәмбәр сәхәбәһе ибн Ғүмәр Мәккәгә хаж ҡылған мәлдә, Ҡәғбәтулла тирәләй бер мосолмандың ҡартайған әсәһен арҡаһына йөкмәп алып барыуын күреп, ни өсөн улайтып йөрөгәнлеге хаҡында уға һорау бирә. “Үҙемде тыуҙырған әсәйемә бурысымды ҡайтарырға теләйем”, – ти әлеге мосолман. Әммә ибн Ғүмәр был кешегә, уның күпме генә тырышыуына ҡарамаҫтан, әсәһенә бурысын ҡайтарып бөтә алмаясағы хаҡында әйтә: “...Әсәйең һине үҫтергәндә, һин йәшәһен өсөн, йәғни үлмәһен тип, көн-төн тырышҡан, ә һин хәҙер уны нисек кенә хөрмәт итһәң дә, барыбер уның яҡын арала үлеп китәсәген көтәһең...” – тигәнерәк мәғәнәлә аңлатып бирә сәхәбә был кешегә. Йәғни беҙҙең барыбыҙҙың да әсәйҙәребеҙ алдында бурысыбыҙ ғәйәт ҙурлығы хаҡында был риүәйәт. Алла илсеһенең: “Ата-әсәләрегеҙҙе ҡәҙерләһәгеҙ, үҙҙәрегеҙҙең балаларығыҙҙан да ҡәҙер-хөрмәт күрерһегеҙ”, – тигәнен дә беләйек. Шулай уҡ кем ата-әсәһенә насар мөғәмәлә ҡыла, ундай кешегә Аллаһы Тәғәлә тарафынан был донъялағы язаһын да тиҙләтеү ихтималлығы булыуы хаҡында бәйғәмбәр ғәләйһис-сәләмдең хәҙисе бар. Былар – барыбыҙ өсөн дә бик ныҡ уйланырлыҡ сәбәп.\nАта-әсә һәм бала араһындағы төрлө мөнәсәбәт хаҡында йыш ҡына һүҙ алып барабыҙ. Баштараҡ та бер хеҙмәттәшемдең ҡатыны башҡа милләт ҡыҙы булыуы хаҡында әйтә биреп үткәйнем бит әле. Күп кенә яҡташыбыҙҙы борсоған бына ошондайыраҡ мәсьәлә буйынса йәнә бер фекерем бар. Ғәзиз балаң башҡорт булмаған кейәү йәиһә килен етәкләп алып ҡайтһа, кемдер әйтмешләй, бер ҡайҙа ла бара алмайһың инде ул. Әлеге хеҙмәттәшемдең ата-әсәһе һымаҡ артыҡ принципиаль булыуҙың яҡшыға алып килмәүе лә мөмкин. Бындай осраҡтарҙа, минеңсә, тик балаң һайлаған кешегә ризалығыңды биреү генә ҡала. Күпселек шулайта ла инде. Ә беҙ үҫкәндә, әсәйем һәр саҡ: “Киленде үҙ милләтегеҙҙән алығыҙ, ҡырҙан берәй “бисура” эйәртеп алып ҡайта күрмәгеҙ”, – ти торғайны. Бәлки, шуғалыр ҙа, егет ҡорона еткәндә, мин, ысынлап, буласаҡ кәләшемде фәҡәт үҙебеҙҙең яҡ ҡыҙы тип кенә күҙ алдына килтерҙем. Һуңынан әсәйем ғүмеренең ахырынаса: “Аллаға шөкөр, дүрт киленемдең барыһы ла – үҙебеҙҙеке”, – тип шатланып һөйләнә торғайны. Атайым мәрхүм булғас та, ауылда яңғыҙын ҡалдырмай, Юлай ағайым менән Йондоҙ еңгәм әсәйебеҙҙе Сибай ҡалаһына күсереп алып ҡайтты. Ағайымдарҙа ун йылдан ашыу торғас, бәләкәс ҡустым Йәлил үҙенә ҡарарға алды. Әсәйемдең һуңғы көндәренә тиклем шул ҡустым менән Мөнирә киленебеҙ уны ифрат та яҡшы итеп, ҡәҙерләп ҡаранылар. Әсәйем ҡаты ауырый башлағас, киленебеҙҙең хатта уны бала һымаҡ итеп күтәреп алып йөрөгәнен үҙ күҙҙәрем менән күрҙем. Бына шулай, әсәйебеҙҙе яҡшы ҡарауҙа ағайым менән ҡустымдың өлөшө хаҡында һөйләп тә тормай, иң беренсе нәүбәттә Йондоҙ еңгәм менән Мөнирә киленем хаҡында әйтмәй ҡала алмайым. Әсәйемә шундай яҡшы итеп ҡәҙер-хөрмәт күрһәткәндәре өсөн уларға ғүмерем буйы рәхмәтлемен.\nБала саҡтан йырлап үҫкән бер йырҙың һүҙҙәре һәр саҡ күңелемдә:\n...Бишек йырың моңо наҙлай ҡолағымды,\nКүкрәк һөтөң тәме телемдә,\nИзге теләктәрең мине етәкләне,\nАҙашамын, тигән көнөмдә...\nБалалары өсөн һорап, Аллаһы Тәғәләгә ялбарған ата-әсәнең доғаһы ҡабул булыусанлығы хаҡында Алла илсеһе айырып әйткән. Беҙгә фәҡәт изгелектәр генә теләп ултырыусы әсәйҙәребеҙҙе йышыраҡ иҫкә алайыҡ. Яҡындарыбыҙ әлегә тере саҡта уларҙың ҡәҙерен беләйек, ғәзиздәребеҙгә һәр саҡ мөмкин тиклем яғымлы, матур һүҙҙәр менән генә өндәшергә тырышайыҡ. Ә инде, беҙҙе ташлап, яҡты донъянан мәңгегә киткәс, уларға Ахирәттә яҡшы булыуын һорап, Раббыбыҙға ялбарайыҡ.\n15.12.2018 - Әҙәбиәт Яңы йыл сценарийҙары\n15.12.2018 - Әҙәбиәт Яза (Хикәйә)


12 ноябрь — Башҡорт Википедияһы\n12 ноябрь Викимилектә\n12 ноябрь — григориан стиле буйынса йылдың 316-сы көнө (кәбисә йылында 317-се). Йыл аҙағына тиклем 49 көн ҡала.\nБМО: Пневмония менән көрәш көнө.\nИндонезия: Атайҙар көнө.\nӘзербайжан: Конституция көнө.\nРәсәй: Һаҡлыҡ банкы хеҙмәткәрҙәре көнө.\nОйошма һәм учреждениеларҙың именлек хеҙмәткәрҙәре көнө.\nБашҡортостан: Республиканың профсоюз хеҙмәткәрҙәре көнө.\nКрасноярск крайы: Бухгалтерҙар көнө.\n1931: Шишмә район гәзитенең беренсе һаны баҫылып сыға.\n1947: Ике винтлы «Ка-8» вертолёты беренсе тапҡыр һауаға күтәрелә.\n1952: «Ту-95» самолёты беренсе осош яһай.\n1982: КПСС Үҙәк Комитетының Генеральный секретары итеп Юрий Владимирович Андропов һайлана.\nХәмзин Хәбибрахман Лотфрахман улы (1885—1976), педагог, йәмәғәтсе. 1928—1952 йылдарҙа хәҙерге Башҡортостан Республикаһының Ишембай районы Сәлих мәктәбе уҡытыусыһы. Хеҙмәт Ҡыҙыл Байраҡ ордены (1948) кавалеры.\nҮтәшев Фуат Шәрип улы (1920—6.05.1998), хужалыҡ эшмәкәре. Бөйөк Ватан һуғышында ҡатнашыусы. 1940 йылдан СССР Граждандар һауа флоты хеҙмәткәре, шул иҫәптән 1963—1982 йылдарҙа Өфө берләштерелгән авиаотряды командиры. СССР-ҙың атҡаҙанған пилоты (1965), Аэрофлот отличнигы (1952). Ленин (1966), Октябрь Революцияһы (1971), ике Хеҙмәт Ҡыҙыл Байраҡ (1954, 1976), Халыҡтар Дуҫлығы (1981) һәм «Почёт Билдәһе» (1953) ордендары кавалеры. Сығышы менән хәҙерге Башҡортостан Республикаһының Әлшәй районы Әбдрәшит ауылынан.\nСалтыкова Елена Станиславовна (1960), ғалим-биохимик. Биология фәндәре докторы (2009). 1984 һәм 1993 йылдан (өҙөклөк менән) хәҙерге Рәсәй Фәндәр академияһы Өфө фәнни үҙәгенең Биохимия һәм генетика институты ғилми хеҙмәткәре, 2003 йылдан — өлкән ғилми хеҙмәткәр; 1991—1993 йылдарҙа ошо үҙәктең Органик химия институты хеҙмәткәре. Сығышы менән Красноярск ҡалаһынан.\nБулатов Зәкир Мәсәлим улы (1911—5.05.1990), Бөйөк Ватан һуғышы яугиры, 112-се Башҡорт кавалерия дивизияһы тоҫҡаусыһы, гвардия өлкән сержанты. I дәрәжә Ватан һуғышы (1985) һәм Ҡыҙыл Йондоҙ (1945) ордендары кавалеры.\nҠудашев Барый Батыргәрәй улы (1916—27.12.1992), ғалим-рентгенолог, йәмәғәтсе. Бөйөк Ватан һуғышында ҡатнашҡан хәрби табип. 1946 йылдан Республика клиник дауаханаһы табибы; 1956 йылдан Башҡорт дәүләт медицина институты уҡытыусыһы, шул иҫәптән 1987 йылға тиклем рентгенология һәм радиология кафедраһы мөдире. 1955—1988 йылдарҙа Башҡортостан рентгенологтары һәм радиологтарының фәнни- ғәмәли йәмғиәте рәйесе. Медицина фәндәре докторы (1974), профессор (1976). Башҡорт АССР-ының атҡаҙанған табибы (1983), СССР-ҙың һаулыҡ һаҡлау отличнигы (1966). Ике Ҡыҙыл Йондоҙ ордены (1943, 1945) кавалеры. Ҡудашевтар нәҫеленән, сығышы менән хәҙерге Башҡортостан Республикаһының Бүздәк районы Ташлыкүл ауылынан.\nБарсуков Анатолий Иванович (1931—27.02.2016), хужалыҡ эшмәкәре, йәмәғәтсе. 1973 йылдан «Башавтотранс» предприятиеһының баш инженеры, 1978 йылдан — начальнигы, 1988—1999 йылдарҙа — генераль директоры. РСФСР-ҙың 12-се, Башҡорт АССР-ының 9—12-се саҡырылыш Юғары Советы, Башҡортостан Республикаһының 1-се саҡырылыш Дәүләт Йыйылышы — Ҡоролтай депутаты. РСФСР-ҙың атҡаҙанған транспорт хеҙмәткәре (1991). Ленин (1971), Октябрь Революцияһы (1986), Хеҙмәт Ҡыҙыл Байраҡ (1966), Халыҡтар Дуҫлығы (1981) ордендары кавалеры.\nҠаһарманова Рәзинә Дәүләт ҡыҙы (1931—8.10.2018), актёр һәм театр эшмәкәре. 1951—2004 йылдарҙа хәҙерге Арыҫлан Мөбәрәков исемендәге Сибай дәүләт башҡорт драма театры актёры, бер үк ваҡытта 1975—1987 йылдарҙа — директоры. 1954 йылдан СССР Театр эшмәкәрҙәре союзы ағзаһы. РСФСР-ҙың атҡаҙанған мәҙәниәт хеҙмәткәре (1982), Башҡорт АССР-ының атҡаҙанған артисы (1971). Хеҙмәт Ҡыҙыл Байраҡ (1986) һәм «Почёт Билдәһе» (1976) ордендары кавалеры.\nГорбунов Владимир Степанович (1946), юғары мәктәп ветераны, ғалим-археолог. 1974 йылдан Башҡорт дәүләт педагогия институты һәм М. Аҡмулла исемендәге Башҡорт дәүләт педагогия университеты уҡытыусыһы, шул иҫәптән 1984—2006 йылдарҙа фәнни эштәр буйынса проректор, бер үк ваҡытта 1993 йылдан — дөйөм тарих һәм мәҙәни мираҫ кафедраһы мөдире. Тарих фәндәре докторы (1992), профессор (1993). Рәсәй тәбиғәт фәндәре академияһының тулы хоҡуҡлы ағзаһы (1998), Халыҡ-ара педагогик белем биреү фәндәре академияһы ағзаһы (1999). Башҡортостан Республикаһының атҡаҙанған фән эшмәкәре (1997), Рәсәй Федерацияһының почётлы юғары һөнәри белем биреү хеҙмәткәре (2005). Сығышы менән хәҙерге Краснодон ҡалаһынан.\nШәймөхәмәтова Людмила Николаевна (1951), юғары мәктәп ветераны, ғалим-музыка белгесе. 1978—2015 йылдарҙа хәҙерге Заһир Исмәғилев исемендәге Өфө дәүләт сәнғәт институты уҡытыусыһы, бер үк ваҡытта 2001 йылдан — үҙе ойошторған музыкаль семантика лабораторияһы мөдире, 2007 йылдан «Проблемы музыкальной науки» журналының баш мөхәррире. Сәнғәт ғилеме докторы (2001), профессор (2001). Рәсәй Федерацияһының (2007) һәм Башҡортостан Республикаһының (2001) атҡаҙанған сәнғәт эшмәкәре.\nЙосопов Ринат Мөхәмәт улы (1951—15.01.2011), ғалим-антрополог, этнограф. 1975—1977 йылдарҙа һәм 1980 йылдан Тарих, тел һәм әҙәбиәт институты хеҙмәткәре, 1984 йылдан өлкән ғилми хеҙмәткәр, 1993 йылдан — бүлек мөдире. Тарих фәндәре кандидаты (1982). Башҡортостан Республикаһының атҡаҙанған мәҙәниәт хеҙмәткәре (2001).\nМусин Рәшит Муса улы (1927—2.10.1982), СССР-ҙың хужалыҡ һәм партия эшмәкәре, 1961—1979 йылдарҙа КПСС-тың Ҡазан ҡала комитетының, 1979—1982 йылдарҙа Татарстан өлкә комитетының беренсе секретары. Ленин, Октябрь Революцияһы һәм Хеҙмәт Ҡыҙыл Байраҡ ордендары кавалеры. Сығышы менән хәҙерге Башҡортостан Республикаһының Благовар районы Сатра ауылынан.\nМаксим Чудов (1982), спортсы. Биатлон буйынса Рәсәйҙең халыҡ-ара класлы спорт мастеры (2003), Рәсәйҙең атҡаҙанған спорт мастеры (2008). Өс тапҡыр донъя чемпионы, Ванкуверҙағы 2010 йылғы Ҡышҡы Олимпия уйындарында эстафетала бронза миҙал яулаусы. 2004—2013 йылдарҙа Рәсәй йыйылма командаһы ағзаһы. II дәрәжә «Ватан алдындағы хеҙмәттәре өсөн» ордены миҙалы (2010), Халыҡтар дуҫлығы ордены (2010) кавалеры.\nДәүләтов Рәмис Мәхийән улы (1948), дәүләт һәм хужалыҡ эшмәкәре, ғалим-иҡтисадсы. 1998—2005 йылдарҙа Баҡалы районы хакимиәте башлығы, Башҡортостан Республикаһының ике саҡырылыш Дәүләт Йыйылышы — Ҡоролтай депутаты, Иҡтисад фәндәре кандидаты (2006). Рәсәй Федерацияһының һәм Башҡортостан Республикаһының атҡаҙанған ауыл хужалығы хеҙмәткәре. Халыҡтар дуҫлығы ордены кавалеры (2003). Баҡалы районының почётлы гражданы. Сығышы менән Иҫке Ҡуян ауылынан.\nХәбибрахманов Хәниф Мирзаһит улы (1948), скульптор. 1982 йылдан СССР Рәссамдар союзы ағзаһы. Башҡортостан Республикаһының атҡаҙанған рәссамы (2006) һәм Салауат Юлаев исемендәге дәүләт премияһы лауреаты (1992).\nҠәйүмов Фәрит Әмирйән улы (1934), ғалим-гистолог, 1963 йылдан Башҡорт дәүләт медицина институты һәм Башҡорт дәүләт медицина университеты уҡытыусыһы, 1989—1999 йылдарҙа гистология кафедраһы мөдире. Медицина фәндәре докторы (1991), профессор (1991). Башҡортостан Республикаһының атҡаҙанған табибы (1994), Рәсәй Федерацияһының атҡаҙанған юғары мәктәп хеҙмәткәре (2005). Сығышы менән хәҙерге Башҡортостан Республикаһының Ҡырмыҫҡалы районы үҙәге Ҡырмыҫҡалы ауылынан.\nБасов Сергей Николаевич (1959), Башҡортостан Республикаһы рус дәүләт академия драма театры актёры. Башҡортостан Республикаһының атҡаҙанған артисы.\nҠорбанғәлиева Юлиә Рөстәм ҡыҙы (1984), спортсы. Пуля менән атыу буйынса Рәсәйҙең халыҡ‑ара класлы спорт мастеры (2001). Үҫмер спортсылар араһында шәхси зачётта Рәсәй чемпионы (1999, 2000, 2002). Команда зачётында дүрт тапҡыр Европа чемпионы (2000—2001), үҫмер спортсылар араһында команда зачётында өс тапҡыр донъя рекордсыһы (2000—2001). Сығышы менән Өфө ҡалаһынан.\n1833: Александр Бородин, Рәсәй империяһы композиторы, ғалим-химик.\n1840: Огюст Роден, Франция скульпторы.\n1866: Сунь Ятсен, Ҡытай революционеры, вафатынан һуң «милләт атаһы» исемен ала.\n1935: Людмила Гурченко, СССР һәм Рәсәй актрисаһы, СССР-ҙың халыҡ артисы (1983).\n12 ноябрҙә вафат булғандар\n1793: Жан Сильвен Байи, Франция астрономы, Париж ҡалаһының беренсе башлығы.\n1988: Ришат Абдуллин, опера йырсыһы, СССР-ҙың халыҡ артисы (1967).\n1989: Долорес Ибаррури, Испания һәм халыҡ-ара коммунистик хәрәкәт эшмәкәре, 1960-сы йылдар башынан СССР гражданы.\nhttps://ba.wikipedia.org/w/index.php?title=12_ноябрь&oldid=1092389 ҡабул ителгән\nБыл бит һуңғы тапҡыр 18:28 10 ноябрь 2021 үҙгәртелгән.


Алтайҙа үҫмер малай таныш булмаған ҡатын өсөн юл хаҡын түләп, миллионерға әйләнгән\n11 Ғинуар 2020, 16:08\nБыл хәл Камень-на-Оби ҡалаһында булған. Ҡалаға килгән блогер Наталья Мишинаның автобуста улы мыжый башлай һәм ул юл хаҡын түләй алмай. Мөмкинлек табып, инде түлайем тигәндә, улар өсөн икенсе пассажир түләгәнлеге асыҡлана.Дауамы - сайтта.\nБыл хәл Камень-на-Оби ҡалаһында булған. Ҡалаға килгән блогер Наталья Мишинаның автобуста улы мыжый башлай һәм ул юл хаҡын түләй алмай. Мөмкинлек табып, инде түлайем тигәндә, улар өсөн икенсе пассажир түләгәнлеге асыҡлана.\n"Ул пассажир 7-се класс уҡыусыһы булып сыкты," - тип яҙа Мишина үҙенең инстаграмында. Малай үҙенең ярҙамға килеүен уларҙың ғаиләһендә шулай - бер-береһенә ярҙам итеү ҡабул ителеүе менән аңлата.\nБлогер малайҙы әсәһе яңғыҙы тәрбиәләүен асыҡлай. "Атаһы юҡ. Аҡсалары етмәй. Ремонт эшләйҙәр", - тип яҙа Мишина. Шулай уҡ малайҙың һүрәт төшөрөргә яратыуын, әммә матди хәл арҡаһында сәнғәт мәктәбендә уҡый алмауы хаҡында бәйән итә.\nҠатын үҫмергә ярҙам итергә булып, инстаграмда аҡса йыйыу ойоштора.\nТәүлек эсендә 2 меңдән ашыу подписчик 1,5 млн һум күсерә.\nНаталья аҡсаны алып, рәхмәт әйтергә малайҙың өйөнә үҙе килә. Әсәһе был бүләккә улына Барнаул йәки Новосибирск ҡалаһында фатир алырға уйлай.


Республика һыуҙарында бәхетһеҙ осраҡтар арта\nСалауатта Ағиҙел йылғаһында һыу ингән ваҡытта 25 йәшлек ҡыҙ бата башлай. Бәхеткә күрә,ҡотҡарыусылар бәләгә тарыусыға ярҙам итеп өлгөрә. Кисә ошо уҡ ҡалала 14 йәшлек малайҙың да аяғы тартышып һыу төбөнә китә. Был осраҡта ла өлкәндәр үҫмерҙе ваҡытында ҡотҡара. Ә бына Шаран районынан 24 йәшлек егеткә ярҙам ҡулы һуҙырға һуң була. Фажиғә урындағы быуаларҙың береһендә теркәлә. Тикшереү барышында мәрхүмдең рөхсәт ителмәгән урында эскән килеш һыу инеүе асыҡлана.


Тютчев Фёдор Иванович — версиялар араһындағы айырма — Башҡорт Википедияһы\nТютчев Фёдор Иванович — версиялар араһындағы айырма\nТютчев Фёдор Иванович (үҙгәртергә)\n13:29, 3 май 2009 версияһы\n24 байт алынған , 11 лет назад\n12:30, 5 февраль 2009 версияһы (төҙәтеү)\nJAnDbot (әңг. | өл.)\nә (robot Modifying: da:Fjodor Tjuttjev)\n13:29, 3 май 2009 версияһы (төҙәтеү) (кире алырға)\nЧръный человек (әңг. | өл.)\n[[Image: Tiutchev.jpg|thumb|leftright|200px|Федор Тютчев250px]]\n'''Тютчев, ФедорФёдор Иванович. Тютчев''' - Арҙаҡлы урыҫ яҙыусыһы, шағир, дипломат. [[Санкт-Петербург]] фәндәр академияһы ағзаһы. [] йылдың [[5 декабрь|5 декабрендә]] [[Орел (губерния)|Орел губернияһы]], [[Брянск (өйәҙ)|Брянск өйәҙе]], [[Овстуг (имение)|Овстуг имениеһында]] тыуған. [] йылдың [[27 июнь|27 июнендә]] [[Царское Село|Царское Селола]] үлгән. [[Санкт-Петербург|Санкт-Петербургтағы]] [[Новодевичий монастыре]] ҡәберлегендә ерләнгән.\n<p>[[Мюнхен]], [[Турин]] ҡалаларында йәшәгән, [[Гейне]], [[Шеллинг]] менән таныш булған. Рәсәйҙең әҙәбиәт тормошонда ҡатнашмаған, үҙен әҙип тип атамаған. Шуға ҡарамаҫтан, Тютчевтың 400-гә яҡын шиғырҙары һаҡланған, уларҙың юлдары Рәсәйҙә йыш ҡына телгә алыналар. Уның тәүге шиғырҙары [[XVIII]] быуаттағы шиғри ғөрөф-ғәҙәттәр тәьҫирендә яҙылған. []-сы йылдарҙа яҙылған шиғырҙарында [[Европа]] (бигерәк тә немец) [[романтизм|романтизмы]] йүнәлеше көслө. Уның фәлсәфәүи (медитатив) лирикаһында төп темалар булып ил, кеше ғүмере, тәбиғәт тураһында уйланыуҙар тора. []-сы йылдарҙа Рәсәй һәм көнбайыш цивилизациялары араһында булған мөнәсәбәттәргә бағышланған сәйәси мәҡәләләр яҙа. []-сы йылдарҙа Тютчев мөхәббәткә бағышланған һәм йөрәккә үтеп инерлек шиғырҙар ижад итә, унда мөхәббәт бәхетһеҙлек, ҡайғы мәғәнәһендә аңлатыла. Һуңыраҡ был шиғырҙар «Денисьева циклы»на , йәғни шағирҙың Е.А. Денисьева исемле һөйәркәһенә бағышланған шиғырҙар шәлкеменә, инә. 60-70-се йылдарҙа Тютчев ижадында бигерәк тә сәйәси шиғырҙар өҫтөнлөк итә.\n<p> Иң танылған шиғыры «Silentium!» – әсенеү менән өндәшмәҫкә саҡыра, сөнки бер кешенең әйткәнен икенсе кеше бер ваҡытта ла һуңынаса аңлап бөтмәй. «Аҡыл менән Рәсәйҙе аңлап булмай», «Әйтелген һүҙҙең ниндәй мәғәнәлә кире әйләнеп ҡайтасағын алдан фаразлап булмай» һәм «Әйтелген уй ул алдау» тигән шиғри юлдар – Тютчевтың иң йыш ҡабатланған афоризмдары.\n* [http://ruthenia.ru/tiutcheviana/index.html Тютчевиана (рус.)]▼\n▲[http://ruthenia.ru/tiutcheviana/index.html Тютчевиана (рус.)]\nhttps://ba.wikipedia.org/wiki/Махсус:Сравнение_версий/24741 ҡабул ителгән


Төркиә студенттарына хәүефләнергә урын юҡ - GTRK.TV — Новости Уфы и РБ\nТап Төркиә етәкселегенең ошо аҡылһыҙ ҡылығынан һуң Рәсәй президенты Владимир Путин үҙ Указы менән Рәсәй һәм Төркиә араһындағы мөнәсәбәттәргә етди үҙгәрештәр индерҙе. Төбәктәрҙә ошо ил ойошмалары менән булдырылған тығыҙ бәйләнештәр һуңғы көндәрҙә даими иғтибар үҙәгендә. Гуманитар өлкәлә хеҙмәттәшлек итеүсе, юғары уҡыу йорттарында белем алыусы сит ил граждандарының яҙмышы борсолоу тыуҙыра. Мифтахетдин Аҡмулла исемендәге Башҡорт дәүләт педагогия университетытында әлеге ваҡытта белем алған студенттар өсөн иһә бер ниндәй хәүеф тә юҡ, улар уҡыуын дауам итә. Бында йәмғеһе 31 студент, бер аспирант, ике әҙерлек бүлеге уҡыусыһы бар.


Ҡытай Рәсәйҙән 24 самолет һатып аласаҡ\nУлар күп функциялы Су-35 истребителдәре. Бөгөнгә сит ил заказсылары менән 2 миллиард долларлыҡ килешеү төҙөлгән дә инде.\nҠытайҙар хәрби самолеттарҙың пилот кабинаһын үҙҙәренең авионикаһы менән йыһазландырырға ниәтләй. Һауа судноларын етештереү менән Рәсәй шөғөлләнәсәк һәм Пекинға эксплуатацияға әҙер булған самолеттар оҙатыласаҡ. Әйткәндәй, был моделдәргә авиадвигателдәр Өфө моторҙар эшләү берекмәһендә сығарыла. Иҫегеҙгә төшөрәбеҙ, был аҙнала Ҡытайҙың юғары хәрби етәкселәре Башҡортостан предприятиеһы менән яҡындан танышҡайны. Осрашыуҙа авиация техникаһын етештереү, һатыу һәм хеҙмәтләндереү өлкәһендә берлектә эш итеү тураһында килешелде. Тағы ла шуны билдәләп үтергә кәрәк, Су-35 самолеттары быға тиклем Рәсәйҙең хәрби-һауа көстәрендә генә файҙаланылып килде.


Артыҡ оҙондар. Нимә эшләргә? » "Йәшлек" гәзите\nГазета "Йәшлек" » Экономика » Үҙ эшеңде башла! » Артыҡ оҙондар. Нимә эшләргә?\nҮрсетмәләрҙе үҫтергән ваҡытта төрлө проблемалар сығып ҡына тора. Көҙгө уңыш яҡшы булһын тиһәгеҙ, тәҙрә төптәрен күмеп ултырған үҫентеләргә ныҡлы иғтибар бирегеҙ. Әгәр помидор оҙонлоҡҡа артыҡ үҫә икән, тимәк, яҡтылыҡ етмәй. Тәҙрә төбө баҫыу түгел, шулай булғас, унда урын наҡыҫ. Үҫемлектәр бер-береһенә ныҡ яҡын урынлаша. Һөҙөмтәлә улар күршеләренең яҡтылыҡ менән туҡланыуына ҡамасаулай. Икенсе сәбәп тә бар – һауа температураһының артыҡ юғары булыуы. Йылы урында үҫкән үрсетмәләр наҙлы була, артабан асыҡ тупраҡҡа яраҡлаша алмай, сирләй башлай.\nПомидорҙарҙың япраҡтары һарғайыуы һәм ҡороуы ла ихтимал. Был осраҡта ла яҡтылыҡ етмәүе тураһында фекер йөрөтөргә мөмкин. Шулай уҡ артыҡ дым да шундай етешһеҙлеккә килтерә. Әлеге проблеманан ҡотолоу өсөн икенсе тупраҡҡа күсереп ултыртырға кәрәк. Тәҙрә төбөнөң дә иң яҡтыһын һайларға тура киләсәк. Тик иғтибарлап ҡарағыҙ – был ысул аҡ һәм сәләмәт тамырлы помидорҙарға ғына ярҙам итә. Әгәр дым арҡаһында тамыры зыян күрһә, ни тиклем үкенесле булһа ла, уларҙы ырғытырға ғына ҡала.\nПомидорҙың япраҡтары күшегеүе, һәлберәп төшөүе – дым етмәгәнлегенә ишара. Һыуҙы күберәк һибегеҙ, шул да етә. Япраҡтарҙа аҡ таптар күренһә, үрсетмә ҡояшҡа янған тигәнде аңлата. Ҡуйы ҡыҙғылт төҫтәге таптар төрлө ауырыуҙар арҡаһында барлыҡҡа килә. Бындай осраҡта үҫемлектәрҙе дауалауы ауыр, ҡайһы саҡ мөмкин дә түгел.\nАҫҡы яҡтан ҡарая башлаған осраҡта ла үҫентеләр сиргә дусар булған тип һығымта яһарға мөмкин. Әлеге проблема килеп сыҡмаһын өсөн тупраҡты алдан яҡшылап әҙерләргә, һыуҙы етерлек кенә ҡойорға кәрәк. Помидор япраҡтарының осо ҡорой башлауының сәбәбе төрлө булыуы ихтимал. Төп сәбәп: һауаның ҡоро булыуы. Был мәсьәләне хәл итеү өсөн үрсетмәләр эргәһенә һыулы һауыттар ҡуйырға мөмкин. Калий етмәһә лә япраҡтар бөгәрләнә, ҡорой. Бындай осраҡта тупраҡҡа ағас көлө индереү ҙә етә. Бер ус ағас көлөнә бер литр ҡайнар һыу ҡойорға кәрәк. Ашлама тупраҡҡа тулыһынса һыуынғас ҡына индерелә, уның башҡа файҙаһы ла етерлек.\nСығыу ваҡыты 18-04-2017, 14:12 | Ҡаранылар: 350\nБаклажан сәсергә ваҡыт\nТЕПЛИЦАЛА АҠСА БАТША ТҮГЕЛ


14 декабрҙән Өфөлә яңы йыл алды ит йәрминкәләре башлана // Иҡтисад | новости башинформ.рф\n14 декабрҙән Өфөлә яңы йыл алды ит йәрминкәләре башлана\n17:05, 4 декабря 2013 Иҡтисад\n14 декабрҙән Өфөлә һәр ваҡыттағыса яңы йыл алды ит йәрминкәләре башлана.\n— Йәрминкәләр шәмбе һәм йәкшәмбе көндәрендә 29 декабргә тиклем боҙ ҡаласыҡтарынан буш кәмендә 10 сауҙа майҙансығында уҙғарыла, — тип хәбәр итте «Башинформ» агентлығына Өфө хакимиәтенең сауҙа һәм хеҙмәттәрҙе яраштырыу идаралығы начальнигы урынбаҫары Зөлфиә Ижбулатова.\n2012 йылдың декабрендә Өфөләге ит баҙарҙарында һатылған продукция күләме 258,6 миллион һум тәшкил иткәйне.\nДөйөм алғанда, ул саҡта һатыуға 1016 тонна ит килтерелде. Тәҡдим ителгән ит күләменең күпселеге һыйыр ите – 572 тонна.\nБынан тыш, ит йәрминкәләре ваҡытында ауыл халҡы Өфөгә 271 тонна сусҡа, 111 тонна йылҡы, 62 тонна һарыҡ һәм 72 тонна ҡош-ҡорт ите килтерҙе.\nШул уҡ ваҡытта яңы йыл алды йәрминкәләрендә тауыҡ һәм ҡаҙ ите айырыуса ҙур талап менән файҙаланды – 33 һәм 25 тонна. Күркә һәм өйрәк ите өфөлөләргә 11 һәм 6,5 тонна күләмендә тәҡдим ителде. Шулай уҡ ҡышҡы йәрминкәләрҙә һатыуға 23 тонна бал сығарылды, тип хәбәр иттеләр Өфө хакимиәтенең сауҙа һәм хеҙмәттәрҙе яраштырыу идаралығында.\nТеги: сауҙа,йәрминкә,яңы йыл


СССР-ҙың һуңғы маньягы » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Махсус биттәр » СССР-ҙың һуңғы маньягы\n26.05.2016 СССР-ҙың һуңғы маньягы\nНТВ каналынан Леонид Каневскийҙың “Следствие вели” тапшырыуын күптәр ҡыҙыҡһынып ҡарайҙыр. Уҙған йылдарҙағы совет хоҡуҡ һаҡлау органдарының төрлө енәйәт эштәрен асыҡлауына арналған документаль сериялар ентекле итеп совет тормошон да һүрәтләүе менән фәһемле. Күптән түгел был документаль фильмдарҙың береһе мин белгән таныштарға ла ҡағылды. Һүҙ 1989 йылда барлыҡ Магнитогорск ҡалаһы халҡын шомландырып, ҡурҡып йәшәргә мәжбүр иткән “Лифтер” ҡушаматлы маньяк тураһында бара ине.\nӘ бит ошо маньяктан оло ҡайғы күргән кешеләр беҙҙең арала ла бар. Бәләкәй генә булһам да, ул мәлдәрҙә ауылдың бал ҡорто күселәй гөжләп тороуы әле лә иҫемдә. Әленән-әле тегендә йә бында ҡанлы эҙен ҡалдырған енәйәтсенең сираттағы ҡорбаны кем булыр, тип ҡурҡып йәшәгән ҡала һәм яҡын-тирә ауылдар маньяк һүҙен ишетеү менән, йөрәген усҡа тота ине. “Һуңға ҡалмағыҙ, маньяк осрап ҡуймаһын!” – тип ҡалаға йомош менән киткән кешеләрҙе, бигерәк тә ҡатын-ҡыҙҙы киҫәтеп оҙатып ҡала һәм ҡаршы ала инеләр. Берәй шикле ир-ат күрһәләр: “Уттан ҡурҡҡан кеүек ҡасып киттем”, – тип һөйләй ине апай-еңгәйҙәр. Бикҡол ауылынан 17 йәшлек кенә Тәнзилә исемле ҡыҙ “Лифтер”ҙың ҡорбанына әйләнгәс, бар тирә-яҡ ауыл халҡы оло ҡайғы кисерҙе, ҡыҙҙың иртә өҙөлгән сәскәләй ғүмерен йәлләп иланы.\n“Следствие вели” проекты авторҙары ул йылдағы шанлы ваҡиғаларҙы тергеҙергә тырышҡан – ҡанһыҙ енәйәтсене тотор өсөн төрлө предприятие, комбинат эшселәренән тотош бригадалар төҙөлә, улар алмашлап тәүлек әйләнәһенә урамдарҙа һәм подъездарҙа дежур итә. Тик маньяктың яңынан-яңы ҡорбандары барыһын да зар илата. Бер үк күренеш – йәш ҡыҙҙарға лифт, подъезд майҙансығы, йә сарҙаҡта һөжүм итеп үлтерә һәм ҡорбанын сисендереп, яланғас ҡалдырып китә. Тәфтишселәр ниндәй ҙә булһа эҙ таба алмай аяҡтан йығыла, ярҙамға Мәскәү һәм Силәбе ҡалаларының иң яҡшы милиционерҙары килә.\nКарл Маркс урамының 143-сө йортонда башланып китә фажиғәле ваҡиғалар. Бында “Лифтер” үҙенең тәүге ҡорбанын үлтереп, ауырыу күңеле тантана кисерә. Жанна Теренчук исемле 13 йәшлек ҡыҙ бала ҡыйыҡҡа илткән баҫҡыста быуып үлтерелгән, муйыны, түше, бил тирәһе бысаҡ менән сәнселгән килеш табыла. Был енәйәтте асыҡлар өсөн меңәрләп кеше тикшерелә, шикле әҙәмдәрҙән, яҡын-тирәлә быға тиклем эш боҙоусыларҙан һорау алына. Уларҙың береһе ғәйебен таный. Милиционерҙар, енәйәтсе тотолдо, тип еңел тын ала. Ләкин киләһе енәйәт барыһын да шаңҡыта. Ирина Сорокина исемле йәш ҡыҙ һуңға ҡалып ҡайтырға сыға. Лифтҡа уның менән бергә йәш ир инә. Ул ҡапыл лифттың төймәләренә баҫҡылай һәм ҡыҙға интим мөнәсәбәткә инергә тәҡдим итә. Ҡыҙ бар көсөнә үҙенә ташланған ирҙән һаҡланырға маташа. Маньяк, ҡорбанының ауыҙын ҡаплап, ҡыйыҡҡа һөйрәп сығара һәм бысаҡ менән киҙәнә. Бер нисә урындан сәнселгән ҡыҙҙың ғүмерен, бәхеткә күрә, медиктар һаҡлап алып ҡала. Тик Ирина, көслө шок кисереү арҡаһында, маньяктың бер ниндәй ҙә билдәләрен әйтә алмай. Ә бығаса ғәйебен таныған ир, экспертиза күрһәтеүенсә, психик ауырыуҙан яфаланған була.\nКиләһе ҡыҙ – Елена Некрасова, лифтта һөжүм иткән иргә, әйҙә, фатирыма инәйек, мин яңғыҙ, тип хәйләләй, һис тә ҡаршылыҡ күрһәтмәй, йәнәһе, ризалығын белдерә. Ир тегегә ышана, тапҡыр ҡыҙ лифттан сығыу менән әсәһен ярҙамға саҡырып ҡысҡыра, барлыҡ фатирҙарҙың ҡыңғырау төймәһенә баҫырға тотона. Енәйәтсе ҡурҡып ҡаса башлай, тик бер кемдең дә сыҡмауын күреп, кире борола. Шул саҡ бер фатирҙың йоҙағы шығырлап асыла һәм ирҙән елдәр иҫә. Тап Еленаның һүҙҙәре ярҙамында маньяктың фотороботы төҙөлә, ниһайәт, шымсыларҙың ҡулына енәйәтсенең билдәләре эләгә.\nБарлыҡ ҡала буйлап, һәр бағана һайын тиерлек, маньяктың фотороботы эленеп сыға. Һәр кем үҙенең ҡыҙы, ҡатыны йәки һеңлеһе өсөн ҡурҡып, енәйәтсенең тиҙерәк тотолоуын теләп йәшәй. Ә маньяк йәшенергә уйламай ҙа – сираттағы ҡорбанын эҙләп, тағы “һунарға” сыға. Был бисара Әбйәлил районының Бикҡол ауылы ҡыҙы Тәнзилә Усманова була.\n1989 йылдың сентябре башында Тәнзилә әхирәте менән ҡунаҡҡа килә. Ваҡыт төнгә ауышҡас, башҡаларҙың ай-вайына ҡарамай, ҡайтырға була. Ҡунып ҡайт, тиеүҙәренә: “Иртүк эшкә”, – тип, береһен дә тыңламай, хатта ҡунаҡтарҙың араһынан кемдер ҡыҙҙың туфлийын йәшереп ҡуйыуы ла ярҙам итмәй. Аптырап тормай, икенсе кешенең аяҡ кейемен эләктереп, һуңғы трамвайға өлгөрмәксе булып сығып йүгерә Тәнзилә. Оло ҡыҙғанысҡа ҡаршы, трамвай йөрөшө туҡтаған була. Алыҫ ара түгел, йәйәүләп кварталдар араһынан ятағына юл тота. Йорттар араһында, ҡайһы ҡатын-ҡыҙға эйәреп китергә тип, ҡорбанын һағалаған маньяктың ҡулына эләгәсәге башына ла килмәгәндер инде... Ташландыҡ ерҙә быуып үлтерелгән ҡыҙҙы иртән урам һепереүсе күреп ҡала һәм милицияға шылтырата.\nАртабан Людмила Позднякова магазинға сыҡҡан еренән ярты сәғәттән 13-сө ҡатта үле килеш табыла. Дружинниктар, управдомдар үҙ йорттарын һаҡларға тырыша, маньякты тотоуҙа ярҙам итеүсегә ҙур суммала аҡса вәғәҙә ителә. Фотороботҡа оҡшаған 200 самаһы кеше тикшерелә. Бигерәк ныҡ оҡшаған бер ирҙе әйләнгән һайын милицияға тотоп килтерәләр. Ахыры, уға, күп тапҡыр тикшерелде, енәйәтсе түгел, тигән расписка яҙып бирәләр. Ҡалала көндән-көн хәл ҡатмарлаша, кешеләрҙең түҙемлеге ахыр сиккә етә, күмәк сығыш яһауҙар башлана. Маньяк июль – сентябрь айҙарында алты ҡыҙға һөжүм итә! Ҡорос комбинаты эшселәре, енәйәтсене тотоуҙа ярҙам һорап, ил етәкселегенә мөрәжәғәт итә. Уны эҙләүгә илдең иң яҡшы оперативниктарын йәлеп итәләр. Тағы ла бер һөжүм. Был юлы спорт менән шөғөлләнгән ҡыҙға бәхет йылмая: йән көсөнә иргә ҡаршы һуғыша һәм лифт асылған ваҡытта аяғын ҡуйып ҡысҡыра башлай. Ярҙамға йүгереп килеүселәрҙе ишетеп, маньяк ҡаса. Ә ҡыҙҙың ҡулында ҡуян тиреһенән тегелгән бүрек, лифтта күҙлек төшөп ҡала. Шунда уҡ барлыҡ хоҡуҡ һаҡлау органдарына хәбәр итәләр, үтә мөһим операция иғлан ителә. Күп тә үтмәй, милиционерҙар 20 градуслыҡ һыуыҡта трамвайҙағы башлыҡһыҙ иргә иғтибар итә лә инде. Ҡулға алыныусы 26 йәшлек Дмитрий Гридин булып сыға. Магнитогорск тау-ҡорос институты студенты, чиновник улы, ҡаланың күренекле бер ғаиләһендә тыуып үҫкән егет. Күптәр уның кеше үлтереүенә ышанмай ҙа, тәртипле, өлгөлө ғаилә башлығы, аҡыллы, ҡыҫҡаһы, бына тигән йәш ир!\nТәүҙә Гридин, ҡулға алыныу менән, тулыһынса ғәйебен таный. Һәр енәйәтен тәфсирләп, ентекләп, ғорурлыҡ кисергәндәй һөйләп бирә. Хатта юлында ниндәй төҫтәге бесәй осрағанына тиклем хәтерләй – барыһын да оло ҡәнәғәтлек менән тәмләп һөйләй. Ҡатыны менән енси мөнәсәбәттәрҙә ҡәнәғәтлек тойғоһо алмаған Дмитрий таныш булмаған ҡыҙҙарҙы үлтергән һайын һөйләп аңлатҡыһыҙ ләззәт тойғоһо кисерә. Өйөндә һәр саҡ иреш-талаш, эштән һуң ҡайтырға теләмәгәнлектән енәйәттәр ҡыла ул, тик ҡыҙҙарҙың береһен дә көсләмәй. Ҡулға алынған ваҡытта уның 6 айлыҡ ҡыҙы була. Хатта сираттағы бер ҡорбанын үлтереп, бәпес туйына килгән туғандары янына бер ни булмағандай ҡайтып инә. Аталыҡ хисен татымағандыр был зат, көндөҙ наҙлыҡай, матурҡай ҡыҙ балаңды һөй ҙә, төндә йәшлектәре яңы сәскә атҡан ҡыҙҙарҙы үлтерергә сыҡ, имеш! Улар ҙа бит кемдеңдер яратҡан ғәзиз ҡыҙы, тормошоноң мәғәнәһе!\n– Сексуаль маньяктарҙы совет заманында танырға теләмәнеләр. Дөрөҫ эшләгәндәр ҙә, – ти судья Вадим Коваленко. – Уларҙы дауаларға, ашатырға, ҡарарға кәрәк, сығарһаң – яңы ҡорбандар. Шуға күрә һөйләшеү ҡыҫҡа булды, уларҙы атыу язаһына тарттырҙылар.\nДмитрий Гридин да атыу язаһына хөкөм ителә, ғөмүмән, суд халыҡтың оло баҫымы аҫтында ябыҡ рәүештә уҙа. Кешеләр, кисектергеһеҙ рәүештә, маньяк өсөн иң юғары хөкөм бирелеүен талап итә. Хөкөм көнөндә йыйылған халыҡтың самосуд яһап ҡуйыуынан ҡурҡып, ҡарарҙы урамдағы микрофон аша еткерәләр. Судта ирҙең туғандары, бигерәк тә ҡатыны, зыян күреүсе яҡты мыҫҡыл итергә лә тартынмай, үҙҙәрен иркен тота. Тәүҙә ғәйебен таныған, һуңынан күрһәтмәләренән тулыһынса баш тартҡан Гридиндың эшен алып барыуҙан урындағы адвокаттар баш тарта, уны сит ҡаланан яллайҙар.\nЛәкин хөкөм атҡарылмай ҡала, сөнки илдәге сәйәсәттең тотороҡһоҙ мәлендә атыу язаһы ла ғүмерлек тотҡонлоҡҡа алмаштырыла. Күп тә үтмәй, Советтар Союзы тарҡала, ә Гридин, СССР-ҙың һуңғы маньягы, тигән күңелһеҙ исем аҫтында тарихҡа инеп ҡала. Бөгөн ул сирек быуаттан ашыу Вологда өлкәһендә холоҡ төҙәтеү колонияһында тотола. Закон буйынса, 25 йыл ултырған енәйәтсе ярлыҡауға өмөт итә ала. Төп шарт – енәйәтсе ғәйебен таныған булырға тейеш, шуға күрә маньяктың, үҙен замандың дәүләт машинаһы ҡорбаны тип, төрлө ергә ярлыҡау һорап яҙған хаттары кире ҡағыла.\nТәнзиләгә әйләнеп ҡайтҡанда, ҡыҙҙың мәйете бер аҙна тирәһе мәйетханала ята. Норильск ҡалаһында йәшәгән апаһын вокзалға оҙатырға сыҡмауы туғандарын борсоуға һала. Саң ҡаға башлағас, ҡот осҡос хәл билдәле була.\n– Тәнзилә, минең кеүек, тегеүсе булырға теләне, ҡалаға яныма килеп хыялланған һөнәрен үҙләштерә башланы, – тип хәтерләй уның бер туған апаһы Әҡлимә Ғәбитова. – Ҡулыма диплом алғас, Мәғниттең һул ярында урынлашҡан өҫ кейемдәре тегеү фабрикаһына эшкә урынлаштым. Ә һеңлемде ятаҡтағы үҙем йәшәгән бүлмәгә, карауатыма ҡалдырып киттем. Тиҙҙән Тәнзилә лә уҡыуын уңышлы тамамланы һәм эшкә урынлашты. Шатлана-шатлана яңы ғына хеҙмәт юлын башлағайны, яҙмышы бигерәк аяныслы булды шул. Гел ҡабаланып йөрөнө, эшкә етеҙ, тилбер булды. Берәй йомош ҡушһаң, бер аяғы бында, икенсеһе тегендә тигәндәй, йүгереп йөрөп башҡарыр ине.\nТәнзиләнең еңгәһе Зифа Усманова һөйләүенсә, күп балалы ғаиләлә иң бәләкәсе булыуына ҡарамаҫтан, ҡыҙ иркәләнеп, бер эштән дә баш тартып тормаған: “Бикәсемдән сәс ҡаратырға яраттым, килеп инһә, әйҙә, сәсемдең төптәрен бер аҙ тырнап ал әле, тип алдына яҫтыҡ һала инем. Һуңғы тапҡыр Тәнзиләнең “массажынан” йоҡлап киткәнмен, ул йылғаға сығып йүгергән. Һылыу, аҡ йөҙлө, буйға нәҙек оҙон ҡыҙ ине, бигерәк йәл, башҡаса күрергә насип булманы”.\nҠыҙҙы туй күлдәгендә ерләйҙәр, ауылдаштары көнө буйы зыярат эргәһендә ҡара төҫтәге “Волга” машинаһы тороуына иғтибар итә. Ул мәлдә кешелә машина һирәк, берәүҙәр, маньяк килеп ҡарап ултырамы икән, тип шыбырлаша. Бәлки, ул машина оперативниктарҙыҡы булғандыр ҙа. Сөнки криминаль тарих күрһәтеүенсә, маньяктар араһында ҡорбандарын ерләгәнде күҙәтергә яратыусылар күп. Шулай ҙа, ошо осорҙа ҡара “Волга” насар мәғәнәгә эйә булып ҡалды, кешеләргә был һүҙ йәшен йәшнәгәндәй тәьҫир итә ине. Кеше ғүмерҙәрен өҙгән “Лифтер”ҙың ҡара эштәренә 25 йылдан ашыу ваҡыт уҙһа ла, эҙемтәһе бөгөн кемдеңдер ҡыҙы, апаһы йәки һеңлеһе рухында һәр ғаиләнең уңалмаҫлыҡ күңел яраһы булып хәтергә уйылған. Аллаһы Тәғәлә биргән ғүмерен тулы итеп йәшәй алманылар: күпме ҡыҙ кейәүгә сыҡмай ҡалды, күпме сабый яҡты донъяға тыуманы. Барлыҡ гәзит уҡыусыларына бер-беребеҙгә изгелекле, йылы мөнәсәбәттә булайыҡ, ғүмеребеҙҙе күркәм, изге эштәргә арнап, матур ниәттәребеҙҙе дауам итерлек быуын үҫтереп йәшәйек, тип мөрәжәғәт иткем килә. Ғүмер бит бер генә...


Владимир Путин урындағы һайлауҙарҙа «бөтәһенә лә ҡаршы» графаһын индерҙе // Йәмғиәт | новости башинформ.рф\nВладимир Путин урындағы һайлауҙарҙа «бөтәһенә лә ҡаршы» графаһын индерҙе\n14:42, 5 июня 2014 Йәмғиәт\n«Бөтәһенә лә ҡаршы» графаһы урындағы үҙ идара органдары депутаттарын һайлауҙа һайлау бюллетендәрендә быйыл көҙ үк барлыҡҡа киләсәк. Тейешле законға Рәсәй Президенты Владимир Путин ҡул ҡуйған. Документты 28 майҙа Дәүләт Думаһы ҡабул иткән һәм Федерация Советы раҫлаған.\nФедераль закон менән урындағы үҙ идара органдарына һайлауҙарҙа «бөтә кандидаттарға ла ҡаршы», «бөтә кандидаттар исемлегенә лә ҡаршы» тауыш биреү формаларын тергеҙеү ҡарала. Бындай тауыш биреү Рәсәй Федерацияһы субъекты законы менән раҫланған осраҡта ғына уҙғарыла.\nҮҙәк һайлау комиссияһында аңлатыуҙарынса, «бөтәһенә лә ҡаршы» графаһы дәүләт власы органдарына һайлауҙарҙа, президент һайлауҙарында булмаясаҡ, сөнки был һайлауҙар муниципаль түгел.